Қодирий даҳоси — ҳамиша барҳаёт – HURRIYAT\nҚодирий даҳоси — ҳамиша барҳаёт\n11 oy oldin Behzod 110\nАбдулла Қодирий таваллудининг 125 йиллиги\nКейинги йилларда пойтахтимизнинг Эски шаҳар қисмида ҳам кенг кўламли бунёдкорлик ишлари амалга оширилмоқда. Жумладан, Ўзбекистон Ислом цивилизацияси маркази, кўп қаватли уйлар ва бошқа ижтимоий объектлар барпо этилаётгани Эски шаҳар кўркига кўрк қўшиб, уни пойтахтимизнинг диққатга сазовор ҳудудларидан бирига айлантираётир.\nДавлатимиз раҳбари шу йилнинг 26 декабрь куни Тошкент шаҳри ва вилоятида амалга оширилган бунёдкорлик ишлари билан танишар экан, ушбу ҳудуд ва унинг аҳамияти ҳақида қимматли фикрларни билдирди.\nЎзбек романчилик мактабининг асосчиси, ватанпарвар адиб Абдулла Қодирий хотирасига эҳтиром кўрсатиш, миллий адабиётимиз ривожига қўшган беқиёс ҳиссасини улуғлаш мақсадида Президентимиз ташаббуси билан Тошкент шаҳридаги Абдулла Қодирий номидаги маданият ва истироҳат боғи олдида ижод мактаби ва музей бунёд этилди. Боққа кираверишда буюк ёзувчи ҳайкали ўрнатилди. Бу эса Эски шаҳарни мазмунан бойитди.\nПрезидентимиз Шавкат Мирзиёев ушбу зиё масканларини ҳам бориб кўрди. Давлатимиз раҳбари дастлаб улуғ адиб ҳайкалининг очилиш маросимида иштирок этиб, унинг пойига гул қўйди.\nАбдулла Қодирий номидаги ижод мактаби ўзбек тили ва адабиётини, бадиий ижод сирларини чуқур ўрганишга ихтисослашган. Мазкур таълим маскани Вазирлар Маҳкамасининг 2018 йил 3 декабрдаги фармойиши билан ташкил этилди. 2019-2020 ўқув йилида унинг 5-, 6-, 7- ва 8-синфларига ижодий имтиҳонлар ва тест синовлари асосида 121 нафар ўқувчи саралаб олинди.\nИкки қаватли мактабда ўғил-қизларнинг таълим-тарбия олиши учун барча шароит яратилган. Хоналар кенг, ёруғ, шинам ва қулай. Фан кабинетлари замонавий технологиялар ва ўқув анжомлари билан таъминланган. Кутубхона адабий асарлар, бадиий адабиётларга бой. Очиқ ва ёпиқ спорт залларида ўғил-қизлар турли спорт тўгаракларига қатнашиши, саломатлигини мустаҳкамлаши учун зарур қулайликлар мавжуд.\nПрезидентимиз бу ерда яратилган шароитлар билан танишди, ўқитувчи ва ўқувчилар билан суҳбатлашди.\n— Абдулла Қодирий ижод мактабида ўқиётган бу болалар янги Ўзбекистон келажагининг бунёдкорларидир, — деди давлатимиз раҳбари. — Барча умумтаълим мактаблари ушбу ўқув даргоҳидан маънавиятни, маърифатни ўрганиши лозим. Чунки бу ерда таҳсил олаётган болалар нафақат маънавиятли, балки ўз Ватанини юракдан севадиган истеъдод эгалари. Биз ижод мактабларида ватанпарвар ёшларни тарбиялашни мақсад қилганмиз.\nБундан ташқари, Президентимиз “Турон” кутубхонасини ҳам кўздан кечирди. Ушбу кутубхона ўтган аср бошларида жадид маърифатпарварлари томонидан ташкил этилган бўлиб, давлатимиз раҳбари ташаббуси билан яна Эски шаҳарга кўчириб келинди. Бу ерда китобхонлар учун ҳамма имкониятлар яратилган, ўқув заллари замонавий компьютерлар, “Wi-Fi”, нусха кўчириш ускуналари билан таъминланган. Кутубхонада имконияти чекланган шахслар фойдаланиши учун ҳам махсус зал мавжуд, брайл алифбосидаги адабиётлар етарли.\nДавлатимиз раҳбари қарийб 400 минг китоб фондига эга мазкур кутубхона адабиётларидан юртдошларимизни кенг баҳраманд этиш, бунинг учун пойтахтимиздаги маҳаллалар, мактаблардан аҳоли ва ёшларнинг экскурсияларини ташкил этиш, бир сўз билан айтганда, бу ерда ҳаёт қайнаши зарурлигини таъкидлади.\n– “Турон” кутубхонаси кўчирилиб, беватан қилиб қўйилган эди. Бугун кутубхона яна Эски шаҳарга қайтарилгани жадид боболаримиз руҳларини шод этди. Фитрат, Чўлпон, Қодирий, Мунаввар қори каби боболаримиз бир пайтлар иморат қурмаган, бойлик орттирмаган, не-не машаққат билан топган маблағига кутубхона қурдирган. Улар мана шу кутубхонани ўзларидан ҳайкал қилиб кетган, десак бу ҳам адолатдан бўлади, – деди Шавкат Мирзиёев.\nДарвоқе, ҳар бир халқнинг, миллатнинг номини юксакка кўтарадиган миллий қаҳрамонлари, зиёлилари, маърифатпарварлари бўлади. Улуғ адибимиз Абдулла Қодирий ҳам ушбу мақомларнинг ҳар бирига лойиқ эди. У буюк ёзувчи, шоир, драматург ва публицист сифатида ўзидан катта мерос қолдирган. Миллий маънавиятимиз учун, элни маърифатли, илмли қилиш учун ўз ҳаловатидан кечган. Шунга қарамай, у узоқ йиллар эсланмади, улуғ ишларига муносиб қадрланмади. Унинг бадиий даҳосига эҳтиром кўрсатилмади. Адолат эгилади, букилади, аммо синмайди, деганлари каби ёзувчи қадрлаган қадриятлар барибир қарор топди.\nЖорий йилда адиб таваллудининг 125 йиллиги юртимиз бўйлаб кенг нишонланди. Юқорида таъкидланганидек, унинг пойқадами теккан манзилларда муҳташам мажмуалар барпо этилди. Ўқув даргоҳлари, илм масканларида ёзувчи ҳаёти ва ижодига бағишланган турли тадбирлар ташкил этилди.\n“Ўзбеккино” миллий агентлиги томонидан ёзувчи ҳаёти ва фаолияти ҳақида бадиий фильм, асарлари асосида қисқа метражли фильмлар, шунингдек, юртимиз театрларида 18 та спектакль яратилди. Мазкур спектакллар ўзбек тилидан ташқари, қорақалпоқ ва рус тилларида ҳам намойиш этилди.\nЖорий йил 27 декабрь куни Ўзбек Миллий академик драма театрида адиб таваллудининг 125 йиллигига бағишланган яна бир тантанали тадбир ўтказилди.\n— Она Ватанимиз, халқимиз бугун янги давр шукуҳи, орзу-умидлари билан яшамоқда, — деди тадбирда сўз олган Ўзбекистон Ёзувчилар уюшмаси раиси, Ўзбекистон халқ шоири Сирожиддин Саййид. — Давлатимиз раҳбарининг юксак эътибори шарофати билан миллий маънавиятимизни юксалтиришга муносиб ҳисса қўшган ёзувчи ва шоирларимиз қадр топиб, номлари абадийлаштирилмоқда. Жумладан, буюк адибимиз Абдулла Қодирий таваллудининг 125 йиллиги кенг нишонланиши ва ёзувчининг “Биз янги даврга оёқ қўйдик, бас, биз ҳар бир йўсунда ҳам шу янги даврнинг янгиликлари кетидан эргашамиз” деган сўзлари бугунги саъй-ҳаракатлар билан ниҳоятда ҳамоҳангдир. Адиб уй-музейи сифатида барпо этилган муҳташам меъморий мажмуа 21-аср янги уйғониш даврининг миллий-маънавий, кўркам обидаси бўлиб, Қодирий қадриятининг беназир тимсоли сифатида узоқ йиллар неча-неча авлодлар қалбидан жой олмоғи муқаррар. Ўзбекистон Ёзувчилар уюшмаси Ижод фонди ҳомийлигида ёзувчининг бир жилдлик танланган асарлари, Абдулла Қодирий замондошлари қомусий мажмуаси ва бошқа бир қатор китоблар чоп этилди. Булардан мақсад бугунги ва келгуси авлодни улуғ адибнинг бадиий меросидан баҳраманд қилишдир.\nАдабий-бадиий кечада санъат усталари иштирокидаги концерт дастуридан ташқари, “Ўткан кунлар” романининг “Бахт ва бахтсизлик” деб номланган бўлими асосида “Ой шўъласида” бадиий фильми намойиш этилди. Тадбир иштирокчилари давлат ва жамоат арбоблари, ёзувчи ва шоирлар ҳамда Абдулла Қодирий номидаги ижод мактаби ўқувчиларининг чиқишларидан ҳам баҳраманд бўлди. Айниқса, буюк адибнинг набираси Хондамир Қодирийнинг сўзлари барчани тўлқинлантирди. Ёзувчининг ўз қўллари билан қурган, ҳозирги кунда уй-музейига айланган даргоҳ бугун унинг авлодлари томонидан нақадар эъзозланаётгани ҳам, улуғ адибга муносиб ворис бўлишга интилаётган кичик Қодирийлар ҳам кўпнинг таҳсинига сазовор бўлди.\nКўр бизнинг аҳволимиз, ғафлатда қандай ётамиз,\nЖойи келган чоғида виждонни пулға сотамиз.\nЎғлимизга на адаб, на фан, на яхши сўйламак,\nНа худони буйруғи бўлган улум1 ўрготамиз.\nКоримиз шундан иборат бўлди ушбу вақтда,\nЎнтадин бедона боқиб ёзу қиш сайротамиз.\nҲамда ҳар кун такяларда наша кўкнори чекиб,\nБаччаға кокил солиб, оҳ-воҳ илан ўйнотамиз.\nҚаримиз, боёнимиз, балки бу вақт оҳвондамиз,\nНогаҳон кўрсак агар бир бесоқолни қотамиз.\nЎртадан чиқса агар миллатни яхши суйгучи,\nБиз ани даҳрий2 санаб, тўфангча бирла отамиз.\nКелингиз ёшлар, зиёлилар бу кун ғайрат қилинг,\nУхлаганларни агар Қодир эсак уйғотамиз.\nPrevious Ҳақиқат ва истеъдод тимсоли\nNext Гурунглардан очилган гурунглар ёхуд таниқли адиб Абдусаид Кўчимовнинг «Мен шоирман, истасангиз шу…» китобини ўқиб\n2 kun oldin Behzod 55


08:04 / 15.05.2017\n14 май куни Яман пойтахти Сана шаҳрида вабо касаллиги кенг тарқала бошлагани туфайли фавқулодда ҳолат эълон қилинди. Ушбу касаллик шу пайтгача 10лаб кишиларнинг ўлимига сабаб бўлди, деб хабар қилмоқда Рейтер агентлиги.\nАввалроқ, Халқаро қизил хоч жамияти шу йил апрел ойи охирида вабо касаллиги пайдо бўлишидан шу пайтга қадар 115 киши ҳалок бўлгани ҳақида хабар қилган эди. ХҚХЖ вакили Доминик Стиллхартга кўра, мамлакат ҳукумати 14 вилоятда 8,5 мингдан ортиқ касалланиш ҳолларини аниқлаган.\nЯман соғлиқни сақлаш вазирлиги гуманитар ташкилотларга мурожаат қилиб, эпидемияга қарши курашда ёрдам беришга чақирди. Яманнинг Saba агентлигининг таъкидлашича, мамлакатдаги соғлиқни сақлаш тизими бир неча йилдан бери давом этиб келаётган можаро туфайли издан чиққан ҳамда муаммога қарши кураша олмаяпти.\nЯман ҳукумати касаллик ҳақида 2016 йил октябр ойида илк маротаба хабар қилган эди. Жаҳон соғлиқни сақлаш ташкилотининг маълум қилишича, вабо тарқалиши эҳтимоли юқори бўлган ҳудудларда 7,6 млнга яқин киши истиқомат қилади.\nЭслатиб ўтамиз, 2014 йилдан Яманда "Ансар Аллоҳ" шиа гуруҳи тарафдорлари бўлган исёнчи хусийлар ва армиянинг собиқ президент Али Абдулла Солиҳга ён босувчи гуруҳи бир томондан ҳамда президент Абд Раббо Мансур Ходий тарафдорлари бўлган ҳукумат кучлари ва кўнгиллилар иккинчи томондан ҳокимият учун курашмоқда. Ҳукумат кучларига Саудия Арабистони бошлиқ араб коалицияси ҳаводан ва ердан ёрдам бермоқда.\nЯман вабо эпидемия


Ижтимоий фикр: Ўзбекистондаги банк тизими барқарор ва ишончли\n16:35 / 12.04.2016\nБугунги кунда Ўзбекистон жамият ҳаётининг барча жабҳаларида жадал ривожланиб бормоқда. Бутун дунё иқтисодий форуми натижаларига кўра, мамлакат иқтисодий жиҳатдан энг тез ривожланаётган беш давлатнинг биридир.\nОхирги йилларда Standart & Pооr's, Fitch Ratings ва Mооdy's халқаро рейтинг агентликлари ҳар йили Ўзбекистон банк тизими фаолиятини "барқарор" дея баҳолашмоқда.\nЖаҳон банки ҳисоботига кўра, бизнес юритиш бўйича Ўзбекистон сўнгги уч йилда кредит соҳасида 154-ўриндан 42-ўринга кўтарилган. Американинг Global Finance журнали рейтинг баҳоларига назар солинса, Ўзбекистон Миллий банки бутун жаҳондаги миллий банклар орасида нисбатан юқори поғоналарни эгаллади.\nБанк соҳасидаги ислоҳотларнинг самарадорлиги Ўзбекистонда фаолият юритаётган кўплаб муассасалар ва ташкилотлар томонидан алоҳида қайд этилмоқда.\n"Ижтимоий фикр" маркази томонидан мунтазам ўтказиб келинаётган ижтимоий сўров натижалари ҳам бунга яққол далилдир. Сўровнома натижалари ОАВ орқали кенг оммага етказилади.\nЯқинда банкларнинг 2016 йил 1-чораги фаолиятига бағишланган сўровнома ўтказилди. Тадқиқотда иқтисодиёт, кичик бизнес, аёллар тадбиркорларлиги, оилавий бизнес ва ёшлар секторларининг вакиллари иштирок этишди. Қатнашчилар тадбиркорликнинг турли жабҳаларидан танлаб олинди - оилавий корхоналар, деҳқон ва фермер хўжаликлари, кичик корхоналар ва микрофирмалар ҳамда якка тартибдаги тадбиркорлар.\nУлардан "Банк тизимидаги тадбиркорларга яратилган имкониятлар ва чегирмаларга доир хизматларни қандай баҳолайсиз?" деган саволга жавоб бериш сўралган. Натижада, сўровномада иштирок этганларнинг 98,5 фоизи бунга нисбатан ижобий фикр билдиришган.\n"Банкларнинг 2016 йил 1-чорагидаги фаолиятидан мамнунмисиз?" деган саволга 97,8 фоиз иштирокчи ижобий жавоб берган.\nУлар хизмат кўрсатишнинг янги замонавий усуллари қўлланаётганлигини, тезкор маслаҳат ёрдами кўрсатилаётгани, шунингдек турли муаммоларни ҳал қилишда қўллаб-қувватлашаётгани, барча операциялар ўз вақтида бажарилаётгани, низомга риоя қилинаётгани ҳамда қонунбузарликларга йўл қўйилмаётганини алоҳида таъкидлашган.


НАВОИЙ ДАВЛАТ КОНЧИЛИК ИНСТИТУТИДА КОНСТИТУЦИЯ ТАРҒИБОТИ » Respublika Manaviyat va ma'rifat Makazi Navoiy viloyat bo`limi\nMuallif: admin Sana: 27-11-2016, 09:04 Bo`lim: Информация / Milliy-ma`naviy qadryatlar\nЎзбекистон Республикаси Президентининг "Ўзбекистон Республикаси Конституцияси қабул қилинганлигининг йигирма тўрт йиллигини нишонлашга тайёргарлик кўриш ва уни ўтказиш тўғрисида"ги 2016 йил 31 октябрдаги Ф-4741-сонли фармойиши ижросини таъминлаш мақсадида вилоятда кенг кўламли тарғибот тадбирлари олиб борилмоқда. Шундай тадбирлардан бири жорий йилнинг 26 ноябрь куни Навоий Давлат Кончилик институти катта фаоллар залида бўлиб ўтди. Мазкур тадбирда олийгоҳнинг профессор-ўқитувчилари ва талабаларидан 350 нафари иштирок этди. Ушбу маънавий-маърифий тадбир савол-жавобларга бой бўлди. Тошкент давлат педагогика университети доценти Б,Кадировнинг маърузасида Конституция бахтимиз қомуси эканлиги ва Ўзбекистон тараққиётининг асоси эканлиги таъкидланди.\nТалабалар томонидан 4 декабрда бўлиб ўтадиган сиёсий жараёнлар, сайлов жараёнлари хусусидаги қизиқишлари, саволлар иштирокчиларда катта таасурот қолдирди. Тадбир сўнггида эртангги кун учун масъуллик - юксак маънавият белгиси эканлиги алоҳида таькидланди.\nВилоятда тарғибот тадбирлари давом этмоқда.\nБОЖХОНА БОШҚАРМАСИДА КОНСТИТУЦИЯ ТАРҒИБОТИ


17-12-2018, 10:57 1 850\n«Ўзбекнефтгаз» бошқарув раиси Баҳром Ашрафхонов Uzbekistan GTL заводи қурилиши бўйича молиявий ҳужжатларни имзолаш маросимида нималар ҳисобига мамлакатда бензин нархи тушиши ва унинг танқислиги бартараф этилиши ҳақида сўзлаб берди.\n«Бугунги кунда Ўзбекистонда Бухоро ва Фарғонада иккита нефтни қайта ишлаш заводи заводлари мавжуд. Улар хом ашё билан ишлайди — бу Ўзбекистонда қазиб олинадиган нефть ва етмаган қисми импорт маҳсулотлар», — дейди Ашрафхонов.\nЗавод 2020 йилда ишга туширилади. У ҳар йили 1,5 миллион тоннадан ортиқ 1 миллиард АҚШ долларлик нефть маҳсулотлари импорти ўрнини босишини таъминлайди.\nЎзбекистон янгиликлари » Иқтисодиёт » Бензин нархи ниманинг ҳисобига пасаяди? «Ўзбекнефтгаз» раҳбари бунга жавоб берди


Россия авиакомпаниялари Синай яримороли шимолидан парвозлар амалга оширишдан бош тортдилар\n07:21 / 02.11.2015\nБундан FlightRadar24 авиацияга бағишланган порталидаги маълумотлар дарак бермоқда. Гап “Уральские авиалинии”, “Катэкавиа”, Nordwind (“Северний ветер”), Ifly авиакомпаниялари ҳақида кетмоқда.\nЭнди бу авиакомпаниялар самолётлари бошқа узунроқ йўналиш бўйича учадилар. Мисол учун Шарм-ал-Шайҳдан Москвага йўлга кетадиган вақт 10 дақиқага узаяди.\nАвиакомпаниялар парвоз йўналиши борасида қарорларни ўзлари мустақил қабул қиладилар, деб айтилмоқда Росавиацияда.\nАввалроқ Синай яримороли устидан Air France, Lufthansa ва Emirates Airlines авиакомпаниялари парвозларни амалга оширишни тўхтатишга қарор қилганлари маълум қилинганди. Британиянинг British Airways авиакомпанияси Шарм-ал-Шайҳга парвозларни амалга оширишни давом эттиришини, бироқ ҳар бир парвоз олдидан хатарларни батафсил тарозига солиб кўришини малум қилди.\nДавлатлараро авиация қўмитаси ижрочи директори Виктор Сороченко самолёт қулаган жой дастлабки кузатувдан ўтказилгандан кейин авиафалокатнинг бирорта тахминини инкор этишга ҳозирча асослар йўқлигини айтди.


13:38, 31.01.2020 // 138613\nДания Европанинг энг кўзга кўринган, ривожланган давлатларидан бири ҳисобланади. Хўш, у ерда яшашнинг қандай қонун-қоидалари бор? Данияликларнинг турмуш тарзи, урф-одатлари қандай? Мамлакатда мигрантлар қандай яшайди? Бу ҳақда Данияда 13 йилдан бери истиқомат қилаётган ўзбекистонлик Маърифат Акбарова «Дарё»га ҳикоя қилиб берди.\nМаърифат Акбарова 1981 йилда Тошкент вилояти Чиноз туманида туғилган. Ўзбекистон давлат жаҳон тиллари университетининг бакалавр ва магистратура босқичларини тамомлаган. 13 йилдан буён оиласи билан Данияда истиқомат қилмоқда.\nБолалигим Чинозда ўтган. Тошкентда ўзим севган соҳа бўйича таҳсил олганман. Бир муддат нуфузли давлат идораларида ҳам ишлаганман. Оила қурганимдан сўнг эса ҳаммасини ташлаб, Данияга келишга тўғри келган.\nЯнада аниқроқ гапирадиган бўлсам, турмуш ўртоғим 2005 йилда Ўзбекистон ва Аархус техника коллежи ўртасидаги ўқув дастури бўйича Данияга келган эди. 2007 йил тўйимиздан сўнг турмуш ўртоғим Данияда ўқиётганликлари учун мени ҳам ўзи билан олиб келган.\nАйни пайтда Beumer ширкатида муҳандис бўлиб ишлаётганликлари сабабли Аархус шаҳрида оиламиз билан истиқомат қиляпмиз.\nДанияда ҳақидаги илк таассуротларим\nДания қироллиги ҳудуди жиҳатдан Ўзбекистондан анча кичик. Атрофини ороллар ўраб туради.\nБу ерга биринчи келганимда май ойи эди. Одатда бу пайтда Ўзбекистонда ҳаво қуёшли ва иссиқ бўлади. Лекин бу ерда умуман тескариси — ёмғир тез-тез ёғарди, шамол эсарди. Қисқа қилиб айтганда, ҳаво анча совуқ эди.\nМени энг ажаблантиргани мамлакат ривожланган бўлса-да, шаҳарлари City услубида қурилган осмонўпар биноларга тўла эмас. Аксинча, данияликлар классик услубдаги анъанавий архитектурасини сақлаб қолган. Атроф ям-яшиллиги, чиройли хиёбонлар кўплиги, айниқса, шаҳар ичидаги ўрмонлар диққатимни тортган.\nДанияда халқ жуда яхши яшайди. Бир йилда ўртача 15 дақиқа электр ўчиши мумкин.\nТиббиётда докторлар беморларга антибиотик воситалар, кимёвий дориларни ёзиб беравермайди. Ҳар бир туманда фақат бир дона аптека бор холос. Хусусийлари йўқ, эмлаш ҳам мажбурий эмас.\nЯна бир қизиқ маълумот — Дания коррупция деярли йўқ бўлган жуда кам сонли давлатлардан бири саналади.\nОйлик маошга келсак, инсон қанча ўқимишли, тажрибали бўлса, шунча юқори маош олади. Инновацион лойиҳаларга яхши гонорар берилади. Масалан, тўлиқ ставкада ишлайдиган олий маълумотли ўқитувчи 4 минг долларча олади. Солиқ ҳам шунга яраша юқори: 38-46 фоизгача. Мисол учун, 4 минг доллар оладиган ўқитувчига солиқдан кейин тегадигани тахминан 2 500 доллар атрофида бўлади.\nСолиқ юқорилиги ҳисобига ҳукумат ўз халқи учун бепул тиббиётдан фойдаланиш ҳамда мактаб, гимназия ва университетларда контрактсиз ўқиш имкониятини яратган.\nДанияга яшаш учун қандай борса бўлади?\nАлбатта, турли хил грантлар, дастурлар орқали келиш мумкин. Оиламиз мисолида гапирадиган бўлсам, 2015 йилда Даниянинг Аархус техника коллежи Ўзбекистон учун кўплаб грантлар ажратган эди. Унда олий маълумотли, инглиз тилини яхши биладиган талабалар суҳбат асосида танлаб олинганди. Уларнинг ичида умр йўлдошим ҳам бор эди.\nХуллас, уларнинг грантда ўқиётганликлари сабаб мен оила аъзоси сифатида таклиф қилинган виза орқали келганман.\nЯшаш жойи ва молиялаштирувчи тайин бўлгани учун қонунга кўра бирга яшаш учун виза ҳужжати, ID рақам ва уй манзили ёзилган карточка беришган. Ўша пайтда рўйхатга олинганидан сўнг тил ўрганиш мактабида текин ўқиш ва ишлаш ҳуқуқи бор эди. Расман ишга киргандан сўнг эса унга иш визасига қўшиб, оила аъзоларига ҳам виза берилади. Дания қонунларига кўра, муддати тугаса яна узайтириб бораверади.\nҲозир эса миграция тизими ва қонунларига бирмунча ўзгартиришлар киритилган. Давлатда қонун устуворлиги ва инсон ҳуқуқлари масалаларга жиддий қаралади. Шунинг учун Ўзбекистондан ноқонуний кириб келиш, яшаш ва ишлашнинг деярли иложи йўқ.\nДанияга бориш осон бўлмаган\nЎша пайтлар Ўзбекистон ва Данияда ўртасида на элчихона, на консуллиги бор эди. Шунинг учун бошқа давлат элчихоналари орқали ҳужжатлар тайёрлашга кўп вақтимиз, пулимиз кетган. Кўп ноқулайликларга дуч келганмиз. Мисол учун, Тошкентда ҳужжатларни DHL почта хизмати орқали Москвадан олишимиз керак эди. Тошкент вилоятидан чиқиш визасини олиш ишлари жуда мужмал бўлган. Кўп вақтим, асабим югур-югур, қоғозбозликка кетарди. Данияда эса Бельгиядаги элчихонадаги консул орқали айрим ҳужжатлар қилинарди. Очиғи, ўша пайтлар фаол ишлашмасди.\nҲозир эса илгаригидан кўра анча яхши. Нисбатан енгилликлар яратилган.\nМамлакатда четдан келганларга муносабат қандай?\nДанияга ўзбеклар, асосан, турли хил дастурлар орқали ўқишга ёки ишлашга келганлар. Кейин турмуш ўртоқларини олиб келишган. Худди бизга ўхшаб. Бу ерда ҳамма қонунан яшайди. Баъзи давлатлардаги каби ўзбеклар қийинчиликда кўчада қолганини ёки алданиб пулини ололмай юрган ҳолатларни кузатмадим. Данияда четдан келганларга муносабат яхши. Халқи ҳам очиқкўнгил ва толерант. Бу ердаги ўзбеклар ҳам бир-биридан ёрдамларини аямайди.\nЎзбеклар ва данияликларнинг фарқи ҳақида\nДания Ўзбекистондан маданият, дин, яшаш, об-ҳаво, умуман, кўп жиҳатдан кескин фарқ қилади. Масалан, бу ердаги аксарият инсонлар динсиз ёки насроний динига эътиқод қилади.\nЎхшаш томони, данияликлар ҳам бизга ўхшаб картошка ва нонни кўп истеъмол қилади. Фақат улар қора жавдари нонни, ўзбеклар эса оқ ундан ёпилган нонни хуш кўради.\nЎзбеклар уй безатишда, кийинишда кўпроқ ранг-баранглик, шоҳона услубларни маъқул кўради, данияликлар эса минимализм тарафдори – содда, кўпроқ оқ-қора ва кул ранг, одми рангларни ишлатади.\nКўчада машиналар сигнал чалганини деярли эшитмайсиз, чунки одамлар йўл ҳаракати қоидаларига риоя қилади.\nДаниядаги янги ҳаётим ҳақида\nДания қонунларига кўра, бу ерга яшашга келган одам уч йил бепул дат тилини ўрганиши мумкин. Мен ҳам имкониятдан фойдаланиб, дат тилини ўрганишни бошлаганман.\nДастлаб боғчада кейинчалик, «Салом» хусусий мусулмон мактабида инглиз тилидан болаларга дарс бердим.\nДанияда таълим тизими бизникидан фарқ қилади. Яъни ўқитувчилар бир неча фандан дарс беришга ўқитилади. Масалан, муаллим инглиз тили билан бирга яна уч ёки тўрт фандан дарс бериши керак. Фақат инглиз тилининг ўзига соат берилмайди.\nИжтимоий масалаларда Ўзбекистонда бироз малака оширганим учун бу ерда ҳам бир неча уюшмаларга аъзо бўлдим. 2018 йилда бир неча фаол ўзбек оилалар билан биргаликда «Ўзбек ташаббуслари» номли Даниядаги илк ўзбеклар уюшмасини ташкил қилдик. Ҳозирда уюшмада болаларимизга ўзбек тилида машғулотлар ўтаман. Хорижда ўзбек фарзандлари ўзлигини, қадриятларини унутмай она тилида равон гапира олиши керак, деган қатъий фикрдаман.\nБу ерда уюшмалар фаолияти учун кенг шарт-шароит яратилган, ҳар бир муниципалитет ташкилотлар текин ёки арзон жойларни ижарага олишига, машғулотлар ўтказишига иқтисодий кўмак берилади.\nКатта қизим беш тилда сўзлаша олади\nТурмуш ўртоғим айни пайтда Beumer ширкатида муҳандис бўлиб ишлайди. Учта фарзандим бор. Барчаси Данияда туғилган. Шунинг учун болаларимда ‘адаптация’ туғилганидан бошланган. Уйда доим тўлиқ ўзбек тилида гаплашамиз, дат тилини иккинчи тил сифатида параллел равишда ўрганиб фойдаланиб боришади.\nКатта қизим Муҳсина 11 ёш. «Салом» мактабида 5-синфда ўқийди. Серқирра, қизиқувчан қиз. Ўзбек, дат, инглиз, турк, рус тилларида эркин сўзлаша олади.\nТурк масжидидаги Қуръон ва одоб дарсларига қатнашади. Уйда эса дадаси иккимиз ўргатамиз. 2018- йил Копенгаген шаҳрида бўлиб ўтган Қуръон ўқиш танловида қатнашиб, 2-ўринни олди.\nМуҳсина чизиш ва фотографияга жуда қизиқади. Яқинда унинг фойдали, яхши ахлоққа тарғиб этувчи қисқа метражли анимацион фильм тайёрлаш ғояси «Болалар маданият уйи»га маъқул келиб, қўллаб-қувватланди.\nИккинчи фарзандим Муҳаммад Юсуф олти ёшда. 0-синфга чиқди. Ўзбек ва дат, бироз турк тилларида сўзлаша олади. У LEGO’да машина, қурилмалар ясашга қизиқади. Бу болада муҳандислик маҳоратини ривожлантиради. Ҳозир дадасидан абакус, ментал арифметикани ўрганмоқда.\nКичкина қизим Руқайя 3 ёшга кирган, боғчага боради.\nОилада кўпинча фарзандларимиз нимага қизиқиши ва иқтидорини қандай йўналтириш ҳақида гаплашамиз. Уларнинг фикрини тинглаймиз. Орзу-ниятларини амалга оширишга иложи борича ҳаракат қиламиз.\nЎзбекистон ва Дания ўртасида алоқа ўрнатмоқчиман\nАсосий вақтим болалар билан уйда ўтади. Менда ҳам шундай вазият. Асосан фарзанд тарбияси билан бандман. Шунинг учун тўлиқ иш соатида ишламайман. Лекин муслима аёллар билан боғлиқ турли хил лойиҳалар қиламан.\nЭндиги режам каттароқ лойиҳа ва ғоялар устида иш олиб боришдир. Ўзбек ташаббуслари уюшмаси Европадаги элчихоналаримиз билан ҳамкорлик ўрнатиб, Ўзбекистон туризми ривожига, иқтисодига ҳам ҳисса қўшсак деган умиддаман. Чунки Ўзбекистон ва Дания ўртасида яқин алоқалар ҳали ўрнатилмаган, элчихоналаримиз ҳам йўқ.\nЎзбекистонга ёзги таътил вақтида бир бориб келмоқчимиз. Бутунлай қайтишни эса билмадим... Бу дадамизнинг иши билан боғлиқ. Лекин режамизда бор.\nЯқинда жамғарган пулимизга Тошкентдан уй олдик. Қолган нарсаларга ҳам ота-оналаримиздан ёрдам олмай, ўз кучимиз билан эришмоқчимиз. Яна болаларимизнинг ўқиши ва лойиҳаларимиз учун катта маблағ керак. Шу боис бироз бу ерда ишлаб, керакли пулни тўплаб, кейин Ўзбекистонга қайтамиз.\nМиллиардерлар пойтахти Дубайда ишлаётган ўзбекистонлик Мурод Комилов ҳикояси\n23:58, 05.08.2020 // 133625\n23:41, 05.08.2020 // 132675\n22:55, 05.08.2020 // 105163\n21:12, 05.08.2020 // 100863\n22:11 Кеча // 99970


"Санъат ва меҳнат инсонни тарбиялайди" » «Қўшчинор» газетаси\nДемонстрационный сайт » Асосий янгиликлар » "Санъат ва меҳнат инсонни тарбиялайди"\n"Санъат ва меҳнат инсонни тарбиялайди"\n12-мактабда "Амалий фанлар ойлиги" доирасида юқоридаги шиор остида маърифий тадбир бўлиб ўтди.\nТадбирда мактаб ўқувчиларининг кулолчилик, тўқувчилик, каштачилик, темирчилик, дурадгорлик, наққашлик каби миллий ҳунармандчилик тўгаракда ишлаб чиқарган маҳсулотлари, ва ёш рассомлар , ёш китобхонлар тўгараклари иштирокчиларининг ижодлари кўргазмаси намойиш этилди. Шунингек, қизлар ўртасида салат ва мевалардан гўзал шакллар чиқариш, ўғил болалар ўртасида ош чемпионатлари ҳам кўтаринки руҳда ташкил этилди.\nМактаб бадиий санъат иштирокчилари эса рақс ва қўшиқлар ижро этишиб, тадбир қатнашчиси бўлган ота-оналар, ўқитувчилар ва меҳмонларнинг олқишларига сазовор бўлишди.\nТабирда 2-сектор вакили Ш. Маматқулов, туман адлия бўлими бошлиғи А. Ғаффоров, ХТБ мудири Х.Хожиқулов, вилоят ХТБ вакили Н. Ибрагимов, туман кегаши депутати М. Йўлдошевалар қатнашишди.\nЎқувчиларни касб.-ҳунарга тайёрлашда жонбозлик кўрсатган меҳнат таълими ўқитувчиси Зафар Ҳайдаровнинг меҳнати тасаннолар айтишга арзийди. Тадбир ўртасида раҳбарият томонидан ташкилотчилар ва иштирокчиларга ХТБ нинг ташаккурнома ва эсдалик совғалари топширилди.\n"Ёшлар фестивали" тадбирлари якунланди\nОнлайн дарслар ўйинчоқми?


АҚШ Ҳиндистон ва Покистонни муросага чақирди\n22 январ 2021, Тошкент вақти: 02:12\nҲинд аскарлари Кашмирдаги тартибсизликларни бостираётган пайт.\nАҚШ Ҳиндистон ва Покистонни баҳсли бўлиб қолаётган Кашмир ҳудуди масаласидаги кескинликни кучайтирмаслик учун муносабатларни яхшилашга чақирди.\n29 сентябрь куни Ҳиндистон махсус кучлари Кашмирнинг Покистонга тегишли ҳудудига жанггариларни йўқ қилиш баҳонасида кириб келганидан сўнг АҚШ Давлат департаменти вакили Жон Кирби Вашингтоннинг мана шу баёнотини ўқиб эшиттирди.\nПокистон 29 сентябрь куни икки ҳарбийси ҳинд аскарлари томонидан ўлдирилганини маълум қилди. Покистоннинг билдиришича, ҳинд аскарлари билан жанг олти соат давом этган.\nПокистон бош вазири бу воқеани Ҳиндистоннинг уятсизларча агрессияси деб атади. Ҳиндистон эса бу жанггарилар ҳужумларини олдини олишга қаратилган “жарроҳлик амалиёти” бўлган, деб билдирмоқда.


34268 Ўқиш режими + -\n17 январь куни SalamWeb Technologies MY Sdn Bhd (SalamWeb) дунё мусулмонларига қулайлик яратиш мақсадида дунёдаги шариатга мувофиқ биринчи веб браузерни ишга туширди.\nSalamWeb технологиялари SalamWeb, SalamNews, SalamChat ва SalamSadaqah каби кундалик веб-хизматлар тўпламини тақдим қилади. Ушбу рақамли экотизимнинг мақсади дунёдаги ярим миллион мусулмонни хавфсиз онлайн муҳитда ишлаш имконини таъминлашдан иборат. Chromium технологиялари асосида яратилган SalamWeb браузери шариат қоидалари бўйича сертификатланган биринчи веб-браузер ҳисобланади.\nБраузерга қибла йўналишини кўрсатувчи компас, намоз вақтлари ва ишончли янгилик манбалари билан боғланган янгиликлар канали ўрнатилган.\nSalamWeb зарарли ё ҳақоратомуз бўлиши мумкин бўлган контентни блокламайди, унинг ўрнига фойдаланувчини огоҳлантиради ва унга ишини давом эттириш ёки шундай контентга эга бўлган саҳифани тарк қилиш имконини беради. SalamWebнинг мақсади\nмусулмонлар учун имкониятларни кенгайтиришдир, улар устидан назорат қилиш эмас.\nОчилиш маросимида SalamWebнинг бошқарувчи директори Пуан Ҳажжа Ҳасни Зарина шундай деди: «Бизнинг олдимизга қўйилган вазифа рақамли оламни уммат учун мослаштириш ва оламни ўзаро яқинлаштиришдан иборат. SalamWeb мусулмонлар учун имкониятларни кенгайтириб, уларга онлайн фаолиятларини ўз эътиқодлари ва қадриятларига мувофиқ олиб боришларида кўмаклашади. Биз ўз маҳсулотимизнинг ҳам Ислом қадриятларига, ҳам замонавий мусулмоннинг ҳаёт тарзига мос келишига интиламиз».\nSalamWeb интернет тўплами Дубай ва Малайзияда асос солинган халқаро жамоа томонидан ишлаб чиқилган. Пуан Ҳажжанинг сўзларига кўра, компания келаси беш йил давомида ўз маҳсулотларини ривожлантириш ва яхшилаш учун 15 миллион Малайзия рингити сарфлашни кўзда тутмоқда.\n19:53 / 14.12.2016 1544\n02:59 / 08.11.2016 2361\nЗайнаб Мерчант Гарвард университетининг журналистика ва халқаро хавфсизлик соҳасини тамомлаётган флоридалик муслима. У, шунингдек, Z.R.Studios номли сиёсий қарашлар давоми...\n01:51 / 20.02.2019 993\nЁШЛАРНИ ҚУРОЛ ҚИЛМАНГ Фарзанд Аллоҳ таоло инсоният учун берган энг улуғ неъматдир. Отаонага боласига чиройли тарбия бериш, яхши ҳунар ўргатиш, унинг давоми...\n03:27 / 07.04.2017 1676


Навальний заҳарланганми ёки заҳарлашганми?\n12:15 / 30.08.2020\nАлексей Навальний заҳарланган. Унинг таҳлилларида ингибитор холинэстеразалар гуруҳига кирувчи токсин топилган. Бу ҳақда Берлиннинг «Шарите» клиникаси шифокорлари маълум қилган. Бу моддалар одамга узоқ муддатли таъсир қилиши мумкин бўлган ҳарбий заҳарлар турига киради.\nБундай заҳарлар орасида «Новичок» номи билан номланган заҳар ҳам бор. Буюк Британия расмийларига кўра, Россия давлат разведка бошқармасининг собиқ ходими Сергей Скрипаль ана шундай турдаги заҳар билан заҳарлаган. Германия канцлери Ангела Меркель аллақачон Россиядан айбдорларни топишни талаб қилган.\n20 августдан бери комада ётган Россия мухолифат етакчиси Алексей Навальнийнинг таҳлил текширувларининг дастлабки натижалари у Германияга олиб борилгандан сўнг икки кун ўтиб, 24 август куни Берлинда «Шарите» клиникаси томонидан эълон қилинди. Клиника веб-сайтида эълон қилинган баёнотда Навальний заҳарлангани айтилган.\nНавальний Москвага учаётган самолётда ҳушини йўқотгандан сўнг дастлабки икки кунни кома ҳолатида Омскда ўтказган. У ерда унинг соғлиги учун мутасадди бўлган россиялик шифокорлар германиялик ҳамкасблари томонидан эълон қилинган ташхис натижаларини рад этишди. Россия ИИВ Тергов қўмитаси Навальнийнинг заҳарланиши юзасидан тегишли модда бўйича жиноий иш қўзғатишни рад этди.\n«Алоҳида, яна бир бор айтмоқчиман: шифокорлар Алексейнинг токсик модда билан заҳарланганини айтишди. Бу менинг тахминим эмас, балки уни кўрикдан ўтказган немис шифокорларнинг хулосаси. Омск касалхонасининг бош шифокори барчани алдаб келди», деб ёзиб қолдирган Навальнийнинг матбуот котиби Кира Ярмиш твиттердаги саҳифасида.\nГерманиялик шифокорлар ўтказган клиник тадқиқотлар натижаларига кўра (улар бир неча мустақил лабораториялар томонидан тасдиқланган) Навальний ингибитор холинэстеразалар гуруҳидаги модда билан заҳарланган. Шифокорлар бу айнан қайси моддалигини аниқлай олишмаган.\n«Шарите» клиникаси Навальний заҳарланган деб баёнот бергандан сўнг, Омск вилояти ва Сибир федераль округи бош токсикологи Александр Сабаев Навальнийни текширганида унда ингибитор холинэстеразалар аниқланмаганини айтди.\n«Навальний сунъий комада қолмоқда ва атропин дори воситаси билан билан даволанмоқда. Ҳозирда мухолифатчи ҳаётига жиддий таҳдид йўқ, аммо заҳарланишнинг, айниқса асаб тизимидаги жароҳатларнинг узоқ муддатли оқибатларини истисно қилиб бўлмайди» дейилади «Шарите» баёнотида.\nИнгибитор холинэстеразалар нима?\nҲайфа шифохонасининг реаниматори Михаил Фремдерман (у 2014 йилгача Санкт-Петербургдаги 26-касалхонанинг реанимация бўлими бошлиғи вазифасида ишлаган) «ингибитор холинэстеразалар – бу асаб тизими орқали импульсларнинг тарқалишини блоклайдиган фосфор-органик моддалар гуруҳи» деб тушунтиради.\n«Шарите» клиникаси Навальний заҳарланганини тасдиқлаган\n«Биз клиник амалиётда ушбу моддаларнинг ўхшашларини қўллаймиз, чунки бу ингибиторлар жарроҳлик операциясидан сўнг беҳуш ётган беморнинг мушаклар блокадасини тиклаш учун қўлланади. Аввал мушакларни бўшаштирадиган дориларни юборамиз, сўнг, ингибиторлар юборилади», дейди АҚШдаги Tufts Medical Center марказининг анестезиология ва реанимация бўлинмаси периоператив тиббиёт бўлимининг бошлиғи Константин Балонов. Ингибитор холинэстеразалар шунингдек Альцгеймер касаллигини даволашда ишлатилади, дея қўшимча қилади у.\nМосква давлат университети ихтисослашган факультетларидан бирининг ходими, тиббиёт фанлари номзоди (мавзу «нозиклиги» сабабли исм-шарифини ошкор қилмасликни сўраган), ингибитор холинэстеразалар синфини шартли равишда икки гуруҳга бўлиш мумкинлигини тушунтиради: «Терапевтик мақсадларда ишлатиладиган чекланган моддалар мавжуд. Масалан, кўз жарроҳлиги соҳасида. Шунингдек, кучли заҳарлар мавжуд. Булар жуда юқори даражада токсик ҳарбий заҳарлар. Уларнинг ҳар қандай дозасини қабул қилганда ўлимга олиб келади. Ушбу гуруҳнинг моддалари сунъий равишда синтезланади, улар қаттиқ ва суюқ ҳам бўлиши мумкин»\n«Навальнийни заҳарлашган моддалар узоқ вақтдан бери ишлатиб келинаётган ҳарбий моддалар билан бир хил – Токио метросида «Аум Синрикё» сектаси (бу ташкилот Россияда террорчи ташкилот деб тан олинган ва тақиқланган) томонидан пуркалган сарин газидан тортиб «Новичок»кача. Биз Навальнийни қасддан заҳарлашган деб хулоса чиқаришимизга асослар бор», дейди Фремдерман.\nБалоновнинг таъкидлашича, Навальнийдан топилган модда – бу «Новичок» билан мутлақо бир хил: «Бу моддалар урушда одамларни ўлдириш учун ишлатилган кимёвий заҳар билан бир турдаги гуруҳдан».\n«Новичок» – бу асаб толаларини ишдан чиқарувчи моддалар оиласига кирувчи заҳар. Буюк Британия ҳукуматининг даъво қилишича, шунга ўхшаш заҳар 2018 йил март ойида Солсбери шаҳрида Россия разведка бошқармасининг собиқ ходими Сергей Скрипаль ва унинг қизи Юлияни ўлдиришга уринишда ишлатилган. Буюк Британия расмийларининг таъкидлашича, ўшанда «Новичок» рус махсус хизматлари томонидан ишлатилган. Россия расмийлари эса буни рад этиб келади.\nИнгибитор холинэстеразалар инсон танасига қандай таъсир қилади?\nМГУ ходимининг билдиришича, бундай моддалар танадаги ацетилхолин таркибини «танадаги асосий воситачилардан бири» сифатида оширади. Бу, ўз навбатида, мушакларга, нафас олиш органларига, юрак фаолиятига, қон босимига кучли таъсир кўрсатишни бошлайди ва ички органлар ҳамда асаб тизимини ишдан чиқаради.\n«Одам ҳушини йўқотади, унда судурги рўй беради ва комага тушади. Ушбу турдаги заҳарнинг баъзи турларини ҳатто терига юбориш ҳам инсоннинг оғир заҳарланишига кифоя қилади», дейди Фремдерман.\nБалоновнинг сўзларига кўра, Навальнийдаги илк аломатлар – терлаш, кучли оғриқ булар таниқли сиёсатчининг айнан ингибитор холинэстеразалар билан заҳарланганига ишора қилади. Омскда Навальнийнинг бундай заҳарланишини «аниқлай олишмагани» ғалати.\n«Омскда қон таркибидаги моддаларни аниқлаш учун лаборатория диагностикаси бўлмаса ҳам, Москвадан кучли мутахассислар келиб токсикологлар билан маслаҳатлашди. Улар Навальнийни айнан ингибитор холинэстеразалар билан заҳарланганини билмаслиги мумкин эмас эди», дейди Балонов.\nМГУ ходими ҳам омсклик шифокорлар Навальнийнинг заҳарланганини аниқлай олмаганига шубҳа билдиради. Унинг айтишича, ҳатто зарур ускуналар бўлмаган тақдирда ҳам ингибитор холинэстеразалар билан заҳарланган беморни ҳар қандай реаниматолог клиник белгиларига қараб ҳам аниқлаши мумкин.\nУшбу мутахассис организмдан «Новичок»ни йўқ қилиш учун қанча вақт керак бўлиши ҳақидаги саволга аниқ жавоб йўқлигини таъкидлади. Унинг айтишича, замонавий технологиялар кейин баъзи моддаларнинг «нанограммаси»ни кунлар, ҳафталар ва ойлардан кейин ҳам топиб бериши мумкин.\nНавальнийни қандай даволаш мумкин ва унда нима асоратлар қолади?\nФремдерманнинг айтишича, атропин дориси ингибитор холинэстеразалар каби заҳарларга қарши восита бўлиб, томир ичига катта дозада юборилади. Шифокорнинг айтишича, омсклик шифокорларидан ҳеч бири Навальнийга заҳарланишга қарши атропин қўллашгани ҳақида гапирмаган. Аммо немис шифокорларининг Навальний заҳарлангани ҳақидаги гапларидан сўнг, орадан икки соат ўтиб, россияликлар Омскдаги шифохонанинг анестезиология ва реанимация бўлими бошлиғини топиб «гапиртиришди». У Навальнийга бир марта антропин юборилганини, кейинчалик вазият ойдинлаши кутилгани учун бошқа юборилмаганини айтди.\nФремдерман эса заҳарланиш ҳолати бўлганда, касалликнинг клиник кўриниши назорати остида атропинни фақат томир ичига узоқ муддат узлуксиз юборилиши кераклиги, ана шундагина у беморга таъсир қилиши, бир марталик қисқа юборишнинг нафи жуда кам бўлиши ҳақида гапирган.\n«Россиялик шифокорларнинг аввалги гапларидан шуни тахмин қилиш мумкинки, Омскда улар фақат синдромларни даволаш билан чекланишган. Улар ўпка вентиляцияси ва бошқа чораларни қўллашни муҳокама қилишган. Аммо беморга антропин қўллашмаган. Навальнийга атропин қўллашгани масаласи жуда муҳим ҳисобланади. Агар унга катта дозада атропин берилмаган бўлса, унда Омскдаги шифокорлар унинг заҳарланганини яширган. Агар сиёсатчига катта дозада атропин беришган бўлса, унда улар унинг заҳарланганини аниқ билишган», дейди Фремдерман.\nАввалроқ Омск вилояти Соғлиқни сақлаш бошқармаси, Россия томони Навальнийнинг тадқиқот натижаларини Германияга юборишга тайёрлигини айтганди. Агар бу иш амалга ошса ана шунда германиялик шифокорлар унинг «бутун клиник динамикаси»ни кузатишлари мумкин бўлар эди.\nФремдерманнинг таъкидлашича, ингибиторлар танадан жуда тез тозаланади. «Балки, улар бемор ҳолатининг кейинги динамикасини кўришни хоҳлашгани учун Навальнийнинг Германияга боришига рухсат бермай туришган», дейди у.\n«Агар Омскда кимдир бундай заҳарланиш ҳақида тахмин қилганида, беморга биринчи навбатда атропин буюриларди. Қолаверса, бу дори ҳамма жойда топилади ва унча қиммат эмас», дейди Балонов.\nЎз навбатида, «Новичок» заҳарли моддалар оиласининг яратувчиларидан бири Владимир Углев Навальнийни даволаш учун айнан атропин ишлатилганидан ҳайрон бўлди. «Новичок» учун атропин қўллаш мақбул эмас эмас. У билан даволаганда беморнинг аҳволи янада ёмонлашиши ҳам мумкин. Агар атропин ишлатилган бўлса, у ҳолда Навальнийга кимёвий жанговар заҳарнинг эмас, балки антихолинестеразанинг таъсири бўлган.\nШу билан бирга, Углев «Шарите»да эслатиб ўтилган модда рус шифокорлари томонидан аниқланиши мумкинлигини тан олди.\n«Новичок»да организмдаги заҳарли моддаларни зарарсизлантириш қўлланадиган махсус дориларга қаршилик кўрсатувчи моддалар ҳам бўлиши мумкин. У асосан ҳарбий тиббиётда қўлланади. «Новичок» бу оддий заҳар эмас, балки жанговар заҳар. Унга қарши атропин тўғри қўлланиши керак. Бунда ингибитор ацетилхолинэстераза билан заҳарланганда уни тўғри қўллаш жуда муҳим», дейди Балонов.\nШифокор тушунтирганидек, атропин заҳар таъсирини камайтириш сифатида универсал ишлайди ва заҳар таъсиридан қочишга ёрдам беради.\nШунинг учун, жарроҳлик амалиётидан кейин атропин ингибитор ацетилхолинэстераза билан биргаликда юборилади, деб таъкидлади анестезиолог. Балоновнинг сўзларига кўра, Навальнийнинг аҳволи у қабул қилган токсик дорининг дозасига боғлиқ бўлади.\n«Агар Навальнийни уч кун давомида комадан чиқаришнинг имкони бўлмаса, демак у заҳарни оғир дозада қабул қилган. Бугун энг ноаниқ қолаётган нарса у ўзига келганидан сўнг унда заҳарланиш қандай асоратлар қолдиради, шу бўляпти. Қандайдир жиддий оқибатларга олиб келиши мумкинми ёки йўқ?! Мазкур заҳарланиш туфайли Навальний бир неча ой оёққа тура олмаслиги ҳам мумкин», дейди Балонов.\n«Салбий асоратлар унинг узоқ вақт онгсиз равишда комада бўлгани билан боғлиқ бўлиши мумкин. Афсуски, унинг соғайиш муддати узоқ давом этади ва апаллик синдром эҳтимоли бор ҳамда иккиламчи ўзгаришлар бошланганда бемор анча пайт оёққа тура олмаслиги мумкин», дейди Фремдерман немис шифокорларининг тахминига изоҳ бериб.\nBBC Москвадаги 1-сонли шифохонанинг анестезиология ва реанимация бўлими бошлиғи Борис Теплихга Навальнийнинг Омскда ётган даври билан боғлиқ ишлар, Берлиндаги клиника шифокорларининг баёноти ҳақида изоҳ сўраб мурожат қилди. Ушбу шифокор Навальний Омскдаги касалхонага ётқизилганда зудлик билан Москвадан етиб борган эди. Аммо Теплих изоҳ бермади. У ишлаётган тиббиёт муассаси матбуот хизмати Навальнийнинг заҳарланиши билан боғлиқ барча изоҳлар фақат Россия Соғлиқни сақлаш вазирлиги матбуот хизматининг рухсати билан амалга оширилишини маълум қилди.\nНавальний билан нима содир бўлган эди?\nНавальний 20 август куни эрталаб Томскдан Москвага учаётган S7 авиакомпаниясининг бортида ўзини ёмон ҳис қилади. Унинг матбуот котиби Кира Ярмишнинг сўзларига кўра, сиёсатчи эрталаб Томск аэропортида сотиб олинган чойдан бошқа ҳеч нарса емаган ва ичмаган. Кейинчалик, ўша чой орқали номаълум токсин мухолифатчи танасига кирган бўлиши мумкинлиги тахмин қилинди.\nСамолёт ҳавога кўтарилгандан сўнг кўп ўтмай Навальнийнинг мазаси қочади. У терлай бошлайди. Сўнг ҳожатхонага боради ва у ерда ҳушини йўқотади. Ўша пайтда самолётда бўлган бошқа йўловчилар Навальний оғриқдан қичқираётган ҳолатни тасвирга тушириб ижтимоий тармоқларга жойлай бошлашади.\nРоссиялик мухолифатчига биринчи тиббий ёрдам самолёт бортида кўрсатилади. Шундан сўнг самолёт орқага қайтади ва уни тез ёрдам машинасида Омскдаги касалхонанинг реанимация бўлимига олиб боради.\nБу пайтга келиб Навальний комага тушиб қолган ва унга сунъий нафас олиш аппарати улаб қўйилганди. Ўшанда Россиянинг бир қатор оммавий ахборот воситалари, шу жумладан «Интерфакс» ахборот агентлиги Навальний «номаълум психодислептик» билан заҳарланган бўлиши мумкинлигини хабар қилади.\nАммо Омск касалхонаси ушбу ташхисни рад этади. Навальний ётқизилган ушбу касалхонанинг бош шифокори Александр Мураховскийнинг сўзларига кўра, ўшанда шифокорлар мухолифатчига бешта тахминий ташхис қўйишган (ташхислар ошкор этилмаган). Унинг сийдигида заҳар ёки бошқа заҳарли моддалар топилмаган.\nКейинчалик Мураховский, Навальнийни даволанган шифокорларнинг фикрига таяниб, сиёсатчи заҳарланиш туфайли эмас, балки «қонда шакар миқдорининг кескин пасайиши» туфайли юзага келадиган «углеводлар мувозанати бузилганлиги сабабли» комага тушиб қолгани ҳақида гапирган.\n«Шифокорлар альянси» раҳбари ва Навальнийнинг шифокори Анастасия Василева метаболик касалликлар танада моддалар алмашуви бузилиши эмас, балки заҳарланиш натижасида юзага келиши мумкин бўлган ҳолатлигини тушунтириб, Мураховскийнинг версиясини танқид қилиб чиқди.\nНавальний касалхонага ётқизилгандан сўнг унинг жамоаси ва оиласи омсклик шифокорлар сиёсатчининг аҳволи тўғрисида маълумот бермаганидан шикоят қилишди.\nСиёсатчининг рафиқаси Юлия Навальная жума куни эрини даволаниш учун Германияга олиб кетишга тайёр эди. Ўша куни немис шифокорларидан иборат гуруҳ зарур тиббий жиҳозлар ортилган чартер рейс билан Омскка учиб келди. Кейинчалик Навальнийнинг маслакдоши Леонид Волков чартер рейс учун маблағни ишбилармон Борис Зимин ва унинг оиласи ўз жамғармаси ҳисобидан тўлаганини маълум қилди.\nАммо омсклик шифокорлар Навальнийнинг соғлиғини хавф остига қўйиб, сиёсатчини Германияга олиб кетиш учун рухсат беришмади. Россия қонунларига кўра, ҳушсиз ҳолда ётган беморни қандай даволаш тўғрисидаги қарор шифокор ёки шифокорлар кенгаши томонидан қабул қилинади. Шундан сўнг, Юлия Навальная Россия президенти Владимир Путинга мурожат қилиб турмуш ўртоғини Германияга олиб кетиш учун рухсат сўради. Унинг мурожатига Кремлдагилар ўта дипломатик тарзда Навальнийнинг тезроқ соғайиб кетишини истаётганларини ва ёрдам беришга тайёр эканликларини, аммо сиёсатчини кўчириш қарори фақат у ётган касалхона шифокорлари томонидан қабул қилинишини билдиришди.\nНавальнийнинг соғлиги масаласида дунёнинг кўзга кўринган давлат раҳбарлари, жумладан Германия канцлери Ангела Меркель, Франция президенти Эммануэль Макрон ва АҚШ президенти Дональд Трамп ҳамда Инсон ҳуқуқлари бўйича Европа суди хавотир билдирди.\nНиҳоят 21 август, жума куни кечқурунга бориб Навальнийни Германияга олиб кетишга рухсат беришди шанба куни эрталаб у Германияга олиб кетилди.\n28 август куни «Шарите» клиникасида Навальнийнинг соғлиғи учун масъул бўлган шифокорлар сиёсатчининг ҳолати мўътадил эканини ва у ҳамон сунъий кома ҳолатида қолаётганини маълум қилди.\n29 август куни «Шарите» клиникаси сиёсатчининг аҳволи барқарорлигича қолаётгани, бироқ холинэстераза ингибиторлари таъсиридан келиб чиққан симптомларда бироз яхшиланиш бошлангани ҳақида хабар берди.\nУ интенсив терапия бўлимида қолмоқда. Навальний ўпкани сунъий нафас олдириш аппаратига уланган ва сунъий кома ҳолатида. Унинг аҳволи олдингидек оғир дея баҳоланмода, бироқ сиёсатчининг ҳаётига бевосита хавф туғдирадиган ҳеч нарса йўқ.\n«Аммо беморнинг заҳарланиш даражаси оғирлиги ҳисобга олинадиган бўлса, содир бўлган ҳодиса унга узоқ муддатли оқибатларни прогноз қилишга ҳали эрта», дейди мутахассислар.\nДаволовчи шифокорлар беморнинг турмуш ўртоғи Юлия Навальная билан мунтазам алоқада бўлиб турибди.


Путин Зеленский билан алоқалар йўқлиги сабабини тушунтирди\nРоссия президенти Владимир Путин Украинанинг янги президенти Владимир Зеленский билан алоқалар йўқлигини унга бу борада Киевдан таклифлар тушмагани билан тушунтирди. Путин бу ҳақда Петербург халқаро иқтисодий форуми йиғилишида айтиб ўтди.\nПутин украиналик ҳамкасбини президент лавозимига сайлангани билан табрикламаганини Зеленскийнинг Россияга нисбатан нодўстона сўзлар айтиши билан тушунтирган. “У ҳанузгача муайян нутқни давом эттирмоқда, бизни душманлар, агрессорлар деб атамоқда. У нимага эришиши, қилиши борасида бир тўхтамга келиши лозим”, деб айтган Путин.\nПутин Зеленский билан алоқалардан бош тортмаслигини қўшимча қилган.\n“Мен рад этдимми? Менга умуман ҳеч ким буни таклиф қилмади”, деб давом эттирган сўзларини Россия етакчиси.\n“Мен бу одамни билмайман, умид қиламанки, қачондир у билан танишамиз. Кўринишича, у аввал ишлаган соҳасида яхши мутахассис, у яхши актёр. Бироқ кимнидир ўйнаш бошқа-ю, кимдир бўлиш бошқа”, деб айтган Путин.\nРоссия президентининг айтишича, Зеленский бир қиёфадан бошқасига кириш истеъдодига эга, бироқ Украинанинг янги президенти сиёсатчига хос сифатларни ҳали намойиш қилмади.\n“Биз унинг ўзаро тескари гапларни айтаётгани кўрмоқдамиз: сайловолди кампанияси вақтида бошқа, сайловлардан кейин эса бошқа гаплар. Мен у ҳеч нарса қилмай туриб, ўз сўзлари билан барчасини расво қилди, деб айтмаяпман. Яшасак, кўраверамиз”, деб таъкидлаб ўтган Путин.\n20:15 / 24.01.2020\nПутин фаластинлик ҳарбийнинг ерга тушиб кетган фуражкасини бошига кийгизиб қўйди (видео)\nПутин президентнинг ҳокимият тепасида чексиз туришига қарши чиқди


Мейвезер-Макгрегор жангига WBC бриллиант камари қўйилиши мумкин\n09:14 / 17.06.2017 8513\nБутунжаҳон боксчилик кенгаши WBC президенти Маурисио Сулейман америкалик боксчи Флойд Мейвезер ва ирландиялик аралаш яккакураш жангчиси Конор Макгрегор ўртасидаги жангга бриллиант камар қўйилиши мумкинлиги, жангнинг ўзи эса шу тариқа чемпионлик жанги мақомини олишини маълум қилди.\n"Эҳтимол бу юз бериши мумкин. Буни аниқ айта олмайман, бироқ бунга қарши эмасман. Бу борадаги қарорни WBC директорлар кенгаши қабул қилади, бироқ исталган ҳолда боксга ҳозирда бутун дунё эътибори қаратилган", деб айтди Сулейман ESPN телеканалига берган интервьюсида.\nМейвезер ва Макгрегор ўртасидаги жанг 26 августда Лас-Вегасда бўлиб ўтадиган бўлди. Маълум қилинишича, икки спортчи ушбу жанг учун 100 млн доллардан ҳақ олишади.\nWBC’нинг бриллиант камари WBC томондан 2009 йилда таъсис этилган махсус мукофот ҳисобланади. Камар 598 та бриллиант, 196 та зумрад тош, 6 та ёқут тош ва 150 та ярим қимматбаҳо тошлар билан безалган ва 750-пробадаги олтин билан қопланган. Унинг нархи 50 минг долларни ташкил қилади. Камар икки нафар нуфузли боксчи учрашадиган тарихий жанг ғолибига берилади. Бу камарга сазовор бўлган боксчилар орасида Мэнни Пакьяо, Флойд Мейвезер ва Сергей Ковалёв каби боксчилар бор.\nWBC бриллиант камари\nМейвезер UFC билан бир миллиард долларлик шартнома имзолаши мумкин


Таниқли ўзбек олими, Ўзбекистон республикасида ҳизмат кўрсатган қишлоқ ҳўжалик ходими, Ўзбекистон қишлоқ ҳўжалик фанлари Академиясининг мухбир аьзоси, қишлоқ хўжалик фанлари доктори, профессор Д.Т. Абдукаримовнинг номи нафақат мамлакатимизда машҳурдир.\nД.Т.Абдукаримов 1934 йил 17 июн Самарқанд шаҳрида туғилди. 1952 йил Самарқанд мева сабзавотчилик билим юртини аьло бахолар билан битириб, Сам ҚХИнинг агрономия факултетига ўқишга киради. Ўқишни муваффақиятли битиргач, истеъдодли мутахиссис институт ўсимликшунослик кафедрасига ўқитувчилик лавозимига ишга қолдирилади. 57 йиллик мехнат фаолияти жараёнида у ассистентликдан профессор, кафедра мудири лавозимигача катта йўлни босиб ўтди. 9 йил илмий ишлар бўйича проректор бўлди. 1982 йилдан 1998 йилгача, 16 йил СамҚХИ масъулиятли ректор лавозимларида ишлади. Жумладан,\nСамарқанд қишлоқ хўжалик институти ўсимликшунослик кафедраси ассистенти\nБутуниттифоқ ўсимликшунослик институти аспиранти\nСамарқанд қишлоқ хўжалик институти ўсимликшунослик кафедраси ассистенти, катта ўқитувчиси, агрономия факультети декан муовини, доценти\nСамарқанд қишлоқ хўжалик институти илмий ишлар бўйича проректори (ўриндошлик асосида селекция, уруғчилик ва пахтачилик кафедраси профессори)\nСамарқанд қишлоқ хўжалик институти ректори\nСамарқанд қишлоқ хўжалик институти ўсимликшунослик, селекция ва уруғчилик кафедраси мудири\nСамарқанд қишлоқ хўжалик институти генетика, селекция ва уруғчилик кафедраси профессори\nСамарқанд қишлоқ хўжалик институти қишлоқ хўжалик экинлари генетикаси, селекцияси ва уруғчилиги кафедраси профессори\nСамарқанд ветеринария медицинаси институти Ўсимликшунослик ва ем-ҳашак етиштириш кафедраси профессори\nУстоз 300 дан ортиқроқ илмий мақола 10 дарслик ва ўқув қўлланма 5 та монографияни босмадан чиқарган. У ўз ва ҳаммуаллифликда картошканинг 6 та нави, донли экинларнинг 10 та нави, тарвузнинг – 2, кунгабоқарнинг 2 нави ҳамда 15 тавсиянома ва 10 та муаллифлик гувохномаларнинг муаллифидир. 9 та магистр, 20 та фан номзоди ва 6 та фан докторининг устози ҳамдир. У Самарқандлик селекционер ва генетик олимлар мактабининг асосчисидир.\nБугунги таваллуд куни билан устозни СамВМИ институт жамоаси чин юракдан муборакбод этиб қолади. Устозга узоқ умр, сиҳат саломатлик ҳамиша ҳамроҳ бўлсин!!!.


Нега Шимолий Корея АҚШнинг талабларини бажаришга шошилмаяпти? - BBC News O'zbek\nImage caption Бундан сўнг Пхеньян қандай йўл тутиши мумкин?\nЎтган ой Сингапурда АҚШ президенти Доналд Трамп билан учрашган Шимолий Корея раҳбари Ким Жон Ун жаҳон ҳамжамияти диққатини ўзига қарата олди ва у «янги алоқалар»ни йўлга қўйишга ваъда берди.\n«Аср учрашуви» деб аталган ушбу саммит якунида ҳамманинг келажакдан умиди катта эди.\nСаммит давомида Шимолий Корея "Корея яриморолининг ядросизлантирилиши" заруриятини эътироф этган бир вақтда АҚШ Пхеньян режимини жанубий қўшниси билан "фитнакорона" ўйинларни тўхтатишга чақирди.\nСаммитдан сўнг воқеалар ривожи бошқача йўсинда давом этди. Пхеньян ракеталар учириладиган полигонларидан бирини буза бошлагани ҳақида хабарлар тарқалган бўлсада, жаноб Ким ядровий қурол дастурини яширинча давом эттираётгани тўғрисида гап-сўзлар пайдо бўлди.\nХўш, ярим асрдан зиёд вақтдан буён бир-бирига тиш қайраб келаётган икки давлат яна тил топиша олмадиларми?\nШимолий Кореянинг йиллар давомида қилиб келган дўқ-пўписалари ортидан кўпчилик унинг асл ҳарбий қудратига ортиқча баҳо бериб юборади, дейди таҳлилчилар.\nАвстралияда жойлашган Лови Институти Осиёдаги қудратлар рейтингида Шимолий Кореяни 25 давлат ичидан 17-ўринга қўйган. Asia Power Index номли ушбу рейтингда минтақа давлатларининг ҳарбий, иқтисодий ва маданий имкониятлари чуқур таҳлилдан ўтказилган.\nШимолий Кореянинг ҳарбий имкониятлари ва қудрати борасида нотўғри тасаввур шаклланиб қолган. У ядро қуролига эга давлат бўлишига қарамай, иқтисодий жиҳатдан анчайин қолоқдир.\nҚизиғи шундаки, ташқи дунёга таъсир қилишда, асосан, ҳарбий кучига таянадиган бу давлат халқаро муносабатларда ён беришларга йўл қўймасликка тиришади.\nЭҳтимол, Шимолий Корея Осиёдаги ҳарбий жиҳатдан энг қудратли давлатлардан биридир, аммо у сифатдан кўра сонга урғу беришни маъқул кўради.\nМамлакат армияси, ҳарбийлашган жамият бўғинларини ҳам қўшиб ҳисоблаганда, 1,4 миллионни ташкил қилади. Бу меҳнатга лаёқатли аҳолининг 8 фоизи ҳарбий соҳада фаолият юритади, деганидир. Фақатгина Хитой, Россия ва Ҳиндистон армияси Шимолий Кореяникидан каттароқ.\nҚиёслайдиган бўлса, аҳолиси икки баробар кўп Жанубий Кореядаги аскарлар сони Шимолий Корея армиясининг ярмига тенг.\nImage caption АҚШ президенти билан учрашишга муваффақ бўлган жаноб Ким яхши роль ижро этган кўринади\nПхенян ихтиёрида кўп сонли жанговар танклар ва, ҳатто, 70 чоғли эски сувости кемаларидан иборат флот мавжуд.\nБироқ замонавий дунёда катта сонли армия қўшни ва бошқа минтақа давлатларини чўчитиш учун етарли эмас. Худди шу жойда Шимолий Кореяга қитъалараро баллистик ракеталар ва ядро қуроли ёрдамга келади.\nБундай қудратни ишга солиш эса Пхенян режимининг қулашига олиб келиши мумкин.\nБутун мамлакатни ҳарбий ҳолатда тутиб туриш Шимолий Корея учун анча қимматга тушади.\nАҚШ Қуроллар назорати, текширув ва мувофиқлаштирув бюросининг тахминий ҳисоб-китобларига кўра, мамлакат ҳарбий соҳа учун ЯИМнинг 24 фоизини сарфлаб келмоқда.\nПхенян режимининг 70 йиллик мавжудияти давомида аҳоли онгига сингдирилиб келинган атрофни исталган пайтда мамлакатга бостириб киришга шай хорижликлар эгаллаб олган қабиладаги қараш ўзига хос қамал тафаккурининг шаклланишига олиб келган. Шу сабабдан шимолий кореяликлар иқтисодий танглик кучайган бир вақтда ҳам ҳарбий соҳага сарфланаётган улкан маблағларга нисбатан заррача эътироз билдирмайди.\nШу сабабли ҳам Шимолий Кореяда ҳарбий соҳадан ташқари барча секторларнинг ривожланиши ботқоққа ботиб қолган.\nРивожланиш жадаллашаётган дунёда Шимолий Корея бир жойда депсиниб турибди.\nМаҳаллий нархлардан хулоса қилинса, Шимолий Кореянинг иқтисодиёти Жанубий-Шарқий Осиёдаги энг қашшоқ мамлакатлардан бири бўлмиш Лаосники билан деярли бир қаторда туради. Бироқ Лаос аҳолиси Шимолий Кореяникидан тўрт баробарга кам.\nШимолий кореялик ишчиларнинг меҳнат самарадорлиги Осиёда энг қуйи поғоналарда туради. Табиий захиралар ҳам у қадар кўп эмас.\nОзиқ-овқат, қайта ишланган металлар ва ёнилғи, асосан, ташқаридан олиб келинади. Мамлакатнинг энг муҳим экспорт маҳсулоти эса брикетланган кўмир ҳисобланади.\nПхеняннинг дипломатик ва иқтисодий алоқалари абгор ҳолда.\nЛови Институти олиб борган тадқиқотдан аён бўлишича, Шимолий Кореянинг 2015 йилда минтақа давлатлари билан олиб борган савдо алоқалари $6 миллиард атрофидани ташкил қилган. Бу Жанубий Кореянинг айни кўрсаткичининг атиги бир фоизига тенгдир.\nШимолий Кореянинг дунё бўйлаб 46 та элчихонаси мавжуд ва бу элчихоналар бир неча бор ғайриқонуний фаолият юритишда айбланган.\nЁн қўшни Хитой\nШимолий Корея дунёдан бутунлай ажралиб қолмаган. Унинг бир неча яқин дўстлари ҳам бор.\nМасалан, ёнгинада жойлашган қўшни Хитойни олайлик. Иккала давлат ўзаро мудофаа шартномасини имзолаган бўлиб, улардан бири ташқи ҳужумга учраганда иккинчиси ҳарбий кўмак кўрсатиш мажбуриятини олади.\nИқтисодий жиҳатдан, Хитой том маънода Шимолий Кореянинг жон томиридир. Ўзаро савдо Шимолий Корея ташқи савдо айланмасининг 87 фоизини ташкил қилади, дейилади Лови Институти олиб борган ўрганишлар натижасида.\nБМТ Шимолий Кореяга нисбатан санкциялар жорий қилганда Хитойни уларни қўллаб-қувватлаган, аммо, катта эҳтимол билан, қўшнисига қарши ишлаб чиқилган жазо чораларини имкон қадар юмшатишга ҳам интилган.\nХитой учун тартибсизлик ҳукм сурувчи Шимолий Корея керак эмас. Агар Ким режими қуласа ва мамлакатда беқарорлик бошланса, Хитойнинг чегаралари қочоқлар билан тўлиб кетади. Шу сабабли расмий Пекин ҳозирги ҳолат сақланиб қолинишидан манфаатдор.\nШимолий Корея тинимсиз ўзгаришларга юз тутаётган дунёда ўзгаришсиз қолишнинг уддасидан чиқа олган бўлса ҳам, уни халқаро таъсирга эга давлат, деб бўлмайди.\nЖануб каби Шимолий Корея ҳам бутун Корея яриморолининг қонуний бошқарувига даъвогарлик қилади.\nБироқ у жанубий қўшнисидан кўра анчайин заиф.\nЖанубий Корея АҚШ билан мудофаа шартномасига эга ва икки давлат иттифоқчи саналади.\nСеулнинг иқтисодий таъсири бутун Осиёга кучли ёйилган. Жанубий Корея минтақадаги муҳим инвесторлардан биридир.\nМаданий жиҳатдан ҳам Жанубий Корея кўп таъсирга эга. К-поп маданияти ва телесериаллар Сеулнинг ўз маданий таъсирини мамлакат сарҳадларидан ташқарига ёйишида муҳим восита бўлиб хизмат қилади.\nЙилига 15,7 миллион сайёҳ Жанубий Кореяга ташриф буюради. Қиёслаш учун: атиги 1,4 миллион хитойлик сайёҳ ҳар йили Шимолий Кореяга боради.\nБундан сўнг Пхеньян қандай йўл тутиши мумкин?\nАҚШ президенти билан учрашишга муваффақ бўлган жаноб Ким яхши роль ижро этган кўринади.\nУ Сингапурнинг ютуқларини мақтаб, Шимолий Корея ривожи учун бу ердан тажрибалар ўрганиб кетишга ваъда берган эди. Бироқ у бутун дунё эътиборида бўлган масала - ядросизлантиришнинг аниқ муддатини белгилашга рози бўлмади.\nАҚШ Шимолий Корея ўз ядро қуролларидан воз кечишини истайди ва бунинг эвазига Пхеньянни катта иқтисодий имтиёзлар билан мукофотламоқчи.\nАммо жаноб Ким иқтисодий ривожланиш ва ядро қуролларидан қайси бирини танлашни билмай боши қотган кўринади.\nЎн йиллаб давомида ядро қуролини ўз мавжудияти кафили сифатида кўриб келган режимнинг бундай чуқур ўйга толиши табиий ҳол.\nАгар Пхенян режими ядро қуролидан воз кечгандан сўнг омон қолишига кўзи етса ва иқтисодий ўсиш йўлини танласа, у ҳолда унинг энг яқин ҳамкори, шубҳасиз, Жанубий Корея бўлади.\nАммо қанчайин иқтисодий эркинликка зўр бермасин шимолликларнинг Жанубий Кореяга етиб олишига бир неча ўн йиллаб вақт кетади.\nБалки бу йиллар давомида мамлакатни соя остида тутиб келган Кимлар сулоласи учун ҳақли тўловдир?


Рўзиқул Бердиев: "Барчаси режадагидек кетмоқда" » Ўзбекистон янгиликлари – Zamin.uz\nZAMIN.UZ / Спорт / 23 Январ 2015 года712\n"Насаф" клуби кеча навбатдаги қишки тайёргарлик босқичини ўтказиш учун Туркиянинг Анталия шаҳрига жўнаб кетди. У ерда бир қатор назорат ўйинлари ташкил этилади."Аждарлар" Осиё Чемпионлар лигасида муносиб иштирок этиш мақсадида мусобақага ҳар жиҳатдан яхши тайёргарлик кўришга ҳаракат қилишмоқда. Сафар олдидан бош мураббий билан клуб расмий сайти интервью уюштирди- Тайёргарлигимизнинг навбатдаги босқичини Туркияда давом эттирамиз - дейди, Рўзиқул Саъдуллаевич. - Режамиз бўйича у ерда олтита ўртоқлик учрашувини ўтказмоқчимиз. Озарбайжон, Грузия, Польша, Словакия жамоалари билан беллашишимиз аниқ бўлиб улгурган. Охирги иккита ўйинимизни қайси клубларга қарши ўтказишимиз ҳозирча аниқ эмас.- У ерда асосий эътибор назорат баҳсларига қаратиладими?- Ҳа, асосий эътибор ўйин амалиётини яхшилашга қаратилади. Жисмоний тайёргарликка ҳам жиддий қараймиз. Қолаверса, футболчиларнинг техник ва тактик жиҳатларини ҳам эътибордан четда қочирмаймиз.- Олександр Коблаш ва Баҳром Абдураҳимовдан бошқа янги ўйинчилар қўшилмайдими?- Режамизда яна битта футболчини таклиф қилиш бор. Туркиядаги йиғинда украиналик ўйинчини кўрикдан ўтиш учун чақирганмиз. У марказий ярим ҳимоячи вазифасида ўйнайди.- «Насаф»га қайтган Эркин Бойдуллаев ҳам шартнома туздими?- Нафақат у, балки барча ўйинчилар билан шартномалар туздик.- Клубни тарк этганлар ҳақида аниқ маълумот айта оласизми?- Игорь Таран билан Лазиз Убайдуллаев «Шўртан» жамоасига ўтиб кетишди. Михаил Наумов ҳам бошқа клубга кетса керак. Унга қизиқиш билдираётган жамоалар кўп. қолаверса, Улуғбек Дадабоевни ижарага берамиз.- Уни қайси клубга бермоқчисизлар?- Ҳозирча унга талабгорлар кўп. Тез орада бу масалага ҳам ойдинлик киритамиз.- Ҳозирда барча ўй-хаёлларингиз жамоангизнинг тайёргарлигига қаратилганми? Ёки рақибларни ҳам ўрганиб боряпсизми?- Кўпроқ жамоамизнинг тайёргарлигига эътибор қаратяпмиз. Бу борада ҳаммаси режамиз асосида ўтмоқда. Муаммоларга дуч келганимиз йўқ. «Бухоро» билан «Қўқон-1912»га қарши иккита ўйин ўтказишимиз керак эди ва буларни амалга оширдик. Рақибларни ўрганишда ҳам давом этяпмиз. Масалан, Эрон чемпионати февралда бошланади. Шундан кейингина уларнинг якуний таркибини билиб олишимиз мумкин. Бунгача уларда футболчилар борасида ўзгаришлар бўлиши ҳам мумкин.- Таркибда катта ўзгаришларга қўл урмадингиз. Бундан чиқди, жиддий ислоҳотларга муҳтож эмасди, шундайми?- Катта ўзгаришга қўл уриш учун имконият чегараланмаган бўлиши керак. Шу боис таркибимиздаги ўйинчиларни сақлаб қолишга ҳаракат қилдик. Режамиз бўйича олишимиз керак бўлган икки нафар футболчини қўлга киритдик. Боя айтганимдек, Туркиядаги йиғинда яна бир ўйинчини кўздан кечирамиз. Агар ўша ярим ҳимоячининг ҳаракатлари бизга маъқул келса, у билан ҳам шартнома тузамиз.- Коблаш билан Абдураҳимов ҳақидаги фикрларингизни билмоқчи эдик.- Албатта, уларни кузатиб келаётгандик. Баҳром «Андижон» таркибида энг кўп ўйнаган футболчилардан бири. Шубҳасиз, жамоасининг етакчиси ҳисобланарди. Унинг иқтидори яхши, техникаси жуда юқори. Биз ўйинчи таклиф қилишда шундай йўл тутдикки, етакчи клубларда тўп сураётган футболчиларни эмас, балки ўртамиёна жамоаларда ўйнаётган етакчи футболчиларни жалб қилишни хоҳладик.Коблаш ҳақида тўхталадиган бўлсак, унинг ҳам ўйинларини диққат билан кузатганмиз. Унинг фақатгина гол уриши эмас, балки бошқа жиҳатлари билан ҳам бизни қизиқтирди. У яккакурашларда рақибларига ютқазмайди. Яна албатта 2-3 та ўйинчига эга бўлишни истардик. Лекин бизнинг сиёсатимиз бир йиллик эмас, узоқ йилликни ўз ичига олади. Шунингдек, эшитган бўлсангиз академиямиз ва ўринбосарлар таркибимиздан ҳам истеъдодли ёшларни асосий жамоага жалб этдик. Танлаган йўлимиз бўйича ишлашда давом этамиз.Жамоа етакчиси ва сардори Артур Геворкян Туркманистонга кетган ва у жамоа йиғинига Туркияда қўшилади. Шунингдек, миллий терма жамоа билан Осиё Кубогида қатнашаётган Фарруҳ Сайфиев, Элдор Суюнов ва Шуҳрат Муҳаммадиев ҳам мусобақадан кейин клуб ихтиёрига қайтадилар.Манба: www.stadion.uz\nЎқишни тавсия қиламиз Мартин Эдегор: «Реал»га ўтишим – ривожланишим учун энг яхши вариант»


"Бунёдкор" Вадим Абрамовни таништирди (Фото)\n12 январь, 2019, 14:47\nТеглар:Бунёдкор | Вадим Абрамов\nВадим Абрамов "Бунёдкор"ни қабул қилиб олди\nХабарингиз бор, 8 январь санасида "Бунёдкор" раҳбариятида ўзгаришлар амалга оширилиб, Улуғбек Мирзаев клуб бош директори этиб тайинланган эди. Бугун клуб базасида футболчилар ва мураббийлар билан клуб раҳбарияти йиғилиш ўтказди. Бу ҳақда клуб матбуот хизмати хабар бермоқда.\nЙиғилишда бир қатор масалалар муҳокама этилди. Янги мавсумда клуб олдига қўйилган вазифалар, бажарилиши лозим бўлган ишлар, режалар билан таништирилгач кун тартибидаги асосий масала – бош мураббий масаласи кўриб чиқилди. Клуб бош директори У.Мирзаев вақтинча бош мураббий вазифасини бажариб турганлиги учун Шуҳрат Мақсудовга миннатдорчилик билдирди ҳамда клубнинг бош мураббийи этиб Вадим Карленович Абрамов тайинланганини маълум қилди.\nВадим Абрамовга мураббийлар штабида Марат Мифтахутдинов ёрдамлашади. Бош мураббий билан биргаликда клуб мураббийлар штаби масаласи тез орада кўриб чиқилади.\nЖасур Жалолиддиновга БАА ва Испаниядан таклиф бўлгани, нима учун агенти билан шартномани бекор қилгани ҳақида\nТЕЗКОР ХАБАР Бугун Ўзбекистон – Ироқ учрашуви чипталари сотувга чиқарилади. Нарх қанча?\nВадим Абрамов "Бунёдкор"дан кетди


Винисиус ижарага бериладими?\n2 ноябрь, 2019, 18:32 298\nТеглар:Реал | Винисиус Жуниор\nБразилиялик асосий таркиб учун курашмоқчи.\nМадриднинг "Реал" клуби раҳбарияти ярим ҳимоячи Винисиус Жуниорни қишки трансфер ойнаси вақтида ижарага бермоқчи. As нашри тарқатган хабарга кўра, 9 ёшли футболчи "қироллик клуби"ни тарк этмоқчи эмас ва асосий таркиб учун курашмоқчи.\nИлгарироқ, унинг хизматларига "Милан" ва "Арсенал" жамоаларидан қизиқиш бўлгани борасида хабарлар тарқалган эди. Маълумот учун, Винисиус жорий йилги мавсумда қаймоқранглилар сафида Ла Лигада 6 баҳсда майдонга тушди ва 1 та гол киритиб яна битта голга ассистентлик қилган.\nВинисиус "Осасуна"га гол ургач нега йиғлади?\nВинисиус Жуниор Зидандан нима сўрамоқда?\nНеймар "Реал" футболчисининг туғилган кунида иштирок этди


Президент танқидидан кейин: Ўзбекистон «Маҳсулот тақсимотига оид битимлар тўғрисида»ги қонунни қайта кўриб чиқади\nЎзбекистон 15:12 / 12.07.2019 5882\nЎзбекистон 2001 йилда қабул қилинган «Маҳсулот тақсимотига оид битимлар тўғрисида»ги қонунни қайта кўриб чиқади. Бу ҳақда «Ўзбекнефтгаз» бошқаруви раиси Баҳодир Сидиқов жума куни маълум қилди.\n«Маҳсулот тақсимотига оид битимлар тўғрисидаги қонун 15 йил олдин қабул қилинган. Табиийки, унда акс эттирилган барча масалалар ҳам бизнинг талабларга жавоб бермайди. Қонун инвестицияларни жалб қилиш имконияти сифатида дастлабки ҳужжат тариқасида қабул қилинган», - деди у журналистларга.\nУнинг сўзларига кўра, ҳужжатда Ўзбекистон «инвестицияларни жалб қилиш учун муайян шартлар» тақдим этишга тайёр бўлган жиҳатлар ҳам акс эттирилган.\n«Бугунги кунда инвестицияларни жалб қилиш имкониятлари сезиларли даражада ошди. Шунинг учун, бизнинг фикрча, қонунни қайта кўриб чиқиш керак. Биз сармояларни жалб қилишнинг бошқа даражасида эканлигимизни ҳисобга оладиган ўзгартиришлар киритилади», - дея таъкидлаб ўтди Сидиқов.\nБундан олдин, Ўзбекистон президенти Шавкат Мирзиёев Сенатдаги чиқиши вақтида «Лукойл» компаниясидан 600 млн доллар миқдоридаги қарздорлик ҳақида гапирганди. Президент масъуллар маҳсулотни бўлиб олиш тўғрисидаги битим имзолаш олдидан миллий манфаатларни ҳисобга олиши кераклиги, лекин бу ҳолатда миллий манфаатлар ҳисобга олинмаганини айтган.\nEpsilon: «Ўзбекнефтгаз» билан биргаликда нефть ва газ қазиб чиқариш ҳажми кўпайтирилмоқда\nНукусда "Оролбўйи - экологик инновациялар ва технологиялар ҳудуди" деб номланган халқаро конференция бўлиб ўтади\nТошкент давлат техника университетида 40 та қуёш панели ўрнатилди\n“Бир миллион дарахт” акциясига Нукус шаҳрида старт берилади


Коронавирус телефон экрани ва банкнотада бир ой «яшайди»\n12 Октябрь 2020 16:48\nSIDNEI. Kazinform - Австралиялик олимлар Covid-19 инфекциясини қўзғатувчи SARS-Cov-2 вируси банкноталарда, телефон экранларида ва зангламайдиган пўлатдан ясалган сиртларда 28 кунгача яшаши ва юқумли бўлиб қолиши мумкинлигини тасдиқлашди. Бу ҳақда Kazinform ВВСга асосланиб хабар беради.\nАвстралия миллий тадқиқот агентлигининг сўнгги тадқиқотлари шуни кўрсатдики, SARS-Cov-2 вируси илгари ўйланганидан кўра ҳаётийроқ бўлиши мумкин.\nАвстралиянинг CSIRO агентлиги томонидан олиб борилган тадқиқотлар шуни кўрсатдики, вирус 28 кун давомида 20°C ҳароратда мобил телефон экранлари каби текис сиртларда, шунингдек пластик ва қоғоз пулларда «жуда ҳаётчандир». Таққослаш учун, грипп вируси бу ҳолатда 17 кун яшайди.\nКардифф университети Вирусли инфекциялар марказининг собиқ директори, профессор Рон Экклес австралиялик ҳамкасбларнинг тадқиқотини танқид қилиб, коронавируснинг 28 кун давомида «фаол» бўлишини тахмин қилиш «бу шунчаки кераксиз янгилик бўлиб, жамоатчиликни хавотирга солмоқда» деди.\nУнинг айтишича, «вируслар фақат йўталаётганда, акса урганда ёки ифлос қўллар билан юзни ушлаганда юқади».


«Насаф» «Cўғдиёна»ни мағлуб этиб, 10-марта бронза медалларига эга чиқди\n17:38 / 19.11.2016 5113\nЎзбекистон чемпионатининг 29-турига келиб барча совриндор жамоаларнинг номи маълум бўлиб улгурди, деб ёзмоқда Tribuna.Uz сайти.\nЖиззахда «Сўғдиёна» меҳмони бўлган Қаршининг «Насаф» жамоаси йирик ҳисобда ғалаба қозонди.\nБиринчи бўлимда Шаҳбоз Эркинов томонидан киритилган собиқ жамоаси дарвозасига киритилган икки голга, иккинчи бўлимда Фозил Мусаевнинг голи ҳам қўшилди. Якуний ҳисоб - 0:3. Натижада чемпионат тугашига бир тур қолганда Рўзиқул Бердиев шогирдлари муддатидан олдин бронза медалларини ўзлари учун нақд қилишди.\nЭслатиб ўтамиз, кеча Тошкентнинг «Локомотив» клуби ўз тарихида биринчи чемпионликни тантана қилганди. Пойтахтнинг «Бунёдкор» жамоаси бу мавсумни иккинчи ўринда якунлади. Шунингдек «Бухоро» тўртинчи, «Пахтакор» эса бешинчи ўринни нақд қилиб қўйди. Сўнгги турда кураш лигани тарк этадиган жамоалар ўртасида кечади.\n«Сўғдиёна» (Жиззах) – «Насаф» (Қарши) 0:3\nГоллар: Шаҳбоз Эркинов (5, 19), Фозил Мусаев (76).\n«Сўғдиёна»: Музаффар Абдуллаев, Элёр Орипов, Мурод Холмуҳаммедов, Санжар Рашидов, Музаффар Музаффаров (Жаҳонгир Жиямуродов, 59), Сарвар Жўраев (Сарвар Холматов, 85), Акмал Холмуродов, Қаҳрамон Баҳодиров, Бобир Қосимов, Сардор Эминов (Жамшид Ҳасанов 63), Ихтиёр Тошпўлатов.\n«Насаф»: Санжар Қувватов, Мақсуд Каримов, Азизжон Ғаниев, Шуҳрат Муҳаммадиев, Шаҳбоз Эркинов (Бобир Абдухолиқов 64), Баҳром Абдураҳимов, Игорь Голбан, Огнен Красич (Дониёр Нарзуллаев 80), Фозил Мусаев, Фарруҳ Сайфиев, Драган Черан (Азамат Алланиёзов 81).\nСуперлига қуйи гуруҳида «Насаф» пешқадам бўлиб олди, «Қўқон-1912» охирги ўринга тушди\nСуперлига. «Насаф» 6та гол урилган ўйинда «Қизилқум»ни енгди\nСуперлига. «Қўқон-1912» ўз майдонида «Насаф» билан дуранг ўйнади


ЎзА - Хавотирга асос борми?\n09.02.2018 12:56 Чоп этиш версияси\nДунё аҳолиси сони, 2018 йил 1 январь ҳолатига кўра, 7,4 миллиарддан ошиб кетди. Нуфус жиҳатидан ҳамон Хитой (1,399 млрд.) етакчилик қилиб келмоқда. Иккинчи ўринни Ҳиндистон (1,35 млрд.га яқин) банд этган. Уни АҚШ (326,6 млн.) таъқиб қилиб келмоқда.\nҲиндистон ҳадемай нуфус жиҳатидан дунё етакчиси – Хитойни қувиб ўтиб кетиши кутиляпти.\nЎтган давр мобайнида социолог олимларнинг: “Туғилишни чеклаш лозим”, деган ташвишли фикр-мулоҳазалари жаҳоннинг етакчи оммавий ахборот воситалари орқали эълон қилинмоқда.\nҲатто яқин-яқингача аҳолиси сони ҳижатидан дунёда етакчи давлат — Хитойда бир оила фақат битта фарзанд кўриши мумкин, деган ғайриоддий қоида бор эди. Чинликларнинг кўплаб эътирозлари ҳамда бошқа объектив ва субъектив сабаблар туфайли бу қоидага барҳам берилди.\nОлимлар: «Агар аҳоли сонининг мунтазам кўпайиб бориши олди олинмаса Ер юзи башариятга торлик қилиб қолади, кундалик эҳтиёжларни қоплаш имкони бўлмайди» дейишади.\nМутахассислар аҳоли сонининг ортиши уй-жой, озиқ-овқат муаммоси билан бир қаторда, электр энергияси танқислиги ва атроф-муҳитнинг ифлосланишидан ҳам хавотирдалар. Шу боис туғилишни чеклаш керакми-йўқми, деган масала йирик халқаро анжуманларда тез-тез кун тартибига қўйилмоқда.\nБу олимлар аҳоли кўпайишини геометрик тарзда (2,4,8,16,32...), озиқ-овқат маҳсулотлари кўпайиб боришини эса арифметик тарзда (1,2,3,4,5...) кўрсатишган. Улар аҳоли сони тўсиқларга учрамай ортиб борса, йигирма беш йилдан кейин икки марта, бир асрдан кейин икки юз эллик олти марта кўпаяди, нуфус билан озиқ-овқат манбалари орасидаги номутаносиблик кескин ортади, деб ўйлашган.\nТарихий ҳақиқат шуки, инсон насли ҳеч қачон Малтус ва Франц Плэс айтганидек, геометрик тартибда кўпаймаган. Аниқ рақамларга мурожаат қилсак, милодий тақвим бошида 200 миллион кишини ташкил этган дунё аҳолиси 1300 йилларга келиб 500 миллион, 1804 йилда бир миллиард, 1927 йили икки миллиард, 1959 йили уч миллиард, 1974 йили тўрт миллиард, 1987 йили беш миллиард, 1999 йили олти миллиард ва 2011 йил 31 октябрь куни етти миллиардга етгани расман эълон қилинди ва кўпчилик етти миллиардинчи бола Россияда туғилгани ва уни БМТ мутасаддилари «тилла бола», деб эълон қилганини шодиёналик билан кутиб олган бўлса-да, аммо «етти ўлчаб бир кесадиган» иқтисодчи ва социолог олимлар бу воқеани унча хушлашмай қарши олишди. Сабаби, аҳвол шу зайлда давом этадиган бўлса, 2100 йилга бориб сайёрамизда 15 миллиард одам ўзаро муросаю мадора қилишга мажбур бўлади.\nБизнингча, аҳоли нуфузининг бу тариқа ортиб боришидан фожиа ясаш шарт эмас. Чунки инсоният туғилишга эътибор қаратгани билан ўлимни камайтиришнинг уддасидан чиқа олмаяпти.\nОзиқ-овқат воситалари ҳам арифметик тартибда ошмайди.\nҚадимда кишиларнинг озиқ-овқати, асосан, сув, ўсимликлар ва ҳайвонлардан иборат эди. Ҳозир бошқа жуда кўп манбалар бор. Инсон насли кўпайгани сайин ҳаётини муҳофаза қилиш учун янги-янги ризқ манбаларини излаяпти, эҳтиёжларини қондириш учун турли усуллардан фойдаланяпти.\nИқтисод илмига кўра, ишлаб чиқаришнинг уч асосий унсури бор: табиат, сармоя ва инсон. Инсон бу унсурларнинг энг улуғи ва муҳим аҳамиятга молигидир. Аҳоли сони ортишидан хавотирга тушаётганларнинг ишлаб чиқаришдаги ўрнини эътиборга олмай, унга фақат истеъмолчи сифатида қарашади. Ҳолбуки, инсоннинг Ер юзидаги тараққиёт ва яшаш шароитини яхшилашга қўшган ҳиссасини ҳеч нарса билан ўлчаб бўлмайди. Нуфузнинг ортиши аслида инсонларнинг яхшироқ ишлашни тақозо этадиган омиллардан биридир. Эҳтиёжлар инсонни тараққиёт учун янги-янги ихтиролар қилишга ундайди. Бугун инсон денгиз тубларидан ва фазодан ризқини ахтармоқда.\nЕр юзи ва коинотдаги мавжуд мувозанатни ҳеч ким инкор этолмайди. Ер куррасида яшайдиган барча махлуқот сонида чегара ва мувозанат мавжуд. Масалан, «Sismibrium Sophia» номли дарахт йилига етти юз эллик мингта уруғ сочишига қарамай, Ер юзини босиб кетаётгани йўқ. «Денгиз юлдузи» балиғи бир мартада икки юз миллионгача уруғ қўяди. Лекин денгизларни айни шу балиқлар эгаллаб олмаган, яъни мувозанат бузилмаган.


Мақолалар мазкур саъна бўйича сараланган: Среда, 17 Август 2016\nЎзбекистон Республикаси Президенти Ислом Каримов 17 август куни Оқсаройда Корея Республикаси давлат бошқаруви ва ички ишлар вазири Хон Юн Сукни қабул қилди.\nМиллий парламентнинг ривожланиш истиқболлари\nПарламент — бу жамият ҳаётини ойнадек яққол акс эттирадиган кўзгу. Бинобарин, жамиятда қандай интилиш, фикр ва қарашлар мавжуд бўлса, улар парламентдаги муҳокама ва мунозараларда ўз ифодасини топиши керак. Ана шунда парламент халқнинг хоҳиш-иродаси, эзгу мақсадларини мужассам эта олади. Шундан кейин одамлар бундай қонунчилик ҳокимиятига ишонади.\nиқтисодиётни жадал тараққий топтириш ва аҳоли турмуш фаровонлигини ошириш гаровидир\nЎзбекистон — Жанубий Корея ҳамкорлик форуми\nЎзбекистон Республикаси Президенти ҳузуридаги Давлат бошқаруви академиясида давлат бошқаруви тизимини янада такомиллаштириш ва “Электрон ҳукумат”ни жорий этиш соҳасида Ўзбекистон — Жанубий Корея ҳамкорлиги форуми бўлиб ўтди.\nБунёдкорлик, яратувчанлик, эзгулик ифодаси\n20-21 август кунлари мамлакатимизда умумхалқ хайрия ҳашари бўлиб ўтади.\nШундан келиб чиқиб, ушбу ёз неъматларини сархил сақлаш ҳамда қайта ишлашга ихтисослаштирилган “Нурота олтин боғлари” масъулияти чекланган жамиятига асос солинди.\n— Лойиҳа ижросига 3 миллиард сўмдан ортиқ маблағ сарфланди, — дейди ушбу МЧЖ иш юритувчиси Улуғбек Холиқулов. — Технологияларимиз бир кеча-кундузда 400 тонна ўрик, олма, шафтоли ҳамда олхўрини қайта ишлаш қувватига эга. Ҳадемай, улар тўлиқ ишга туширилгач, замин неъматларини йил давомида юртимиз ҳамда хорижликлар дастурхонига тортиқ эта бошлаймиз. Қолаверса, қиш мавсумида меваларни сифатли сақлаш мақсадида замонавий совиткичли омборхонани фойдаланишга топшириш ҳам режалаштирилган.\nЭътиборлиси, янги лойиҳа туфайли 40 та иш ўрни яратилди.\nДемократик янгиланишлар ва нодавлат ОАВ\nСамарқандда “Мамлакатни демократлаштириш ва модернизация қилиш жараёнларида нодавлат электрон ОАВ ролини ошириш: Ўзбекистон тажрибаси” мавзуида халқаро конференция бўлиб ўтди.\nЮксак эътибор ва ғамхўрлик самараси\nҲар қандай спортчи тўрт йилликнинг энг нуфузли мусобақаси — Олимпиада ўйинларида иштирок этишни, унда она-Ватани шаънини муносиб ҳимоя қилишни, янада аниқроқ айтганда, совриндор бўлишни орзу қилади ва шунга интилади.\nБухорода кино санъати кунлари\nБухорода “Ўзбеккино” Миллий агентлиги ва вилоят ҳокимлиги ҳамкорлигида “Ўзбек миллий кино санъати кунлари” фестивали ўтказилди. Тадбир Президентимизнинг “Ўзбекистон Республикаси давлат мустақиллигининг йигирма беш йиллик байрамига тайёргарлик кўриш ва уни ўтказиш тўғрисида”ги қарори ижроси доирасида ташкил этилди.\nИжод ва рағбат\nУрганч шаҳрида “Гўзал ва бетакроримсан, муқаддас Ватаним, жоним сенга фидо, Ўзбекистоним!” шиори остида “Энг улуғ, энг азиз” республика танловининг вилоят босқичи бўлиб ўтди.


10 июль куни Тошкентда ҳаво ҳарорати пасайиб, ҳаво бироз булутли бўлиши кутилмоқда - Zamin.uz\n22:25 / 09.07.2021\n10 июль куни Тошкентда ҳаво ҳарорати пасайиб, ҳаво бироз булутли бўлиши кутилмоқда\n«Ўзгидромет» 10 июль куни Ўзбекистонда қандай об-ҳаво кузатилиши кутилаётганини маълум қилди.\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол ғарбдан 5-10 м/с тезликда эсади, 12-17 м/с.гача кучайиши мумкин. Ҳарорат кечаси 23-25 даража, кундузи 34-36 даража бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с.гача кучаяди, баъзи жойларда чангли бўрон билан 25-30 м/с.гача кучайиши мумкин. Ҳарорат кечаси 18-23 даража, кундузи 28-33 даража бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с.гача кучаяди, баъзи жойларда чангли бўрон билан 25-30 м/с.гача кучайиши мумкин. Ҳарорат кечаси 20-25 даража, кундузи 32-37 даража бўлади.\nТошкент, Самарқан, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с.гача кучаяди, баъзи жойларда чангли бўрон билан 25-30 м/с.гача кучайиши мумкин. Ҳарорат кечаси 20-25 даража, кундузи 32-37 даража бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда шамол ғарбдан 7-12 м/с тезликда эсади, баъзи жойларда 15-20 м/с.гача кучаяди, баъзи жойларда чангли бўрон билан 25-30 м/с.гача кучайиши мумкин. Ҳарорат кечаси 22-27 даража, кундузи 35-40 даража бўлади.\nАндижон, Наманган ва Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с.гача кучаяди, баъзи жойларда чангли бўрон билан 25-30 м/с.гача кучайиши мумкин. Ҳарорат кечаси 22-27 даража, кундузи 33-38 даража бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол ғарбдан 7-12 м/с тезликда эсади, баъзи жойларда 15-20 м/с.гача кучаяди, баъзида 25-30 м/с.гача кучайиши мумкин. Ҳарорат кечаси 16-21 даража, кундузи 21-26 даража бўлади. “Замин” янгиликларини “Facebook”да кузатиб боринг\n22-07-2021, 15:56, Спорт\nЯнгиликлар » Ўзбекистон » 10 июль куни Тошкентда ҳаво ҳарорати пасайиб, ҳаво бироз булутли бўлиши кутилмоқда


Валюта алмаштириш шохобчаларида паспорт кўрсатмай 9360 долларгача сотиш мумкин\n6 сентябрдан бошлаб ўзбекистонликлар тижорат банкларининг валюта айирбошлаш шохобчалари орқали энг кам ойлик иш ҳақининг 500 баравари миқдоридаги валютани паспортсиз сотишлари мумкин.\nЎзбекистонда энг кам иш ҳақи миқдори 149 775 сўм ва унинг 500 баравари тақрибан 9360 АҚШ долларига тўғри келади.\nИлгари бу рақам энг кам иш ҳақи миқдорининг 100 баравари¸ ëхуд 1875 АҚШ долларига тенг эди.\nАйни пайтда¸ ўзбекистонликларнинг банклардан нақд валюта сотиб олишлари чекланганича қолмоқда. Ўзбекистонликлар 5000 АҚШ долларигача конверсион картага ўтказишлари ва бу пулни фақат мамлакат ташқарисида ишлатишлари мумкин.\n4 сентябрь куни Ўзбекистон Марказий банки мамлакатда мавжуд бўлиб келган валюта алмаштириш учта курсини унификация қилиши оқибатида ўзбек сўмининг АҚШ долларига нисбатан ушлаб келинган расмий курси қарийб икки бараварга туширилди.


Инфоурок / Технология / Конспекты / Открытый урок на тему: Шим андазасини моделлаштириш ва андаза тайёрлаш\nМавзу: Шим андазасини моделлаштириш ва андаза тайёрлаш\nШимни моделлаштириш усуллари билан таништириш танланган фасон асосида моделлаштиририш ўргатиш.\nЎқувчиларни моделлаштириш иши бўйича олган билимларини текшириш, танланган фасон асосида қоғозга чизишни ўргатиш, андаза тайёрлашни ўргатиш.\nЎқувчиларга иш тартибини сақлашга, меҳнатни қадрлашга , меҳнат ва турмуш гигиенаси қоидаларини сақлай билишга ўргатиб, ақлий ва эстетикалик тарбияни ривожлантириш.\nДарс типи: янги билимлар бериш\nДарс услуби: схемали ва белгили, ўқув материаллари асосида ўқитишни жадаллаштириш технологияси.\nФанлар аро боғланиш: тарих, математика, расм\nЯнги дарс баёни.\nКийим одам маданиятининг тикланишининг бир бўлаги. Кийимнинг чиқиш тарихи қаттиқ қаҳратон совуқлардан, жазирама иссиқлардан ва бошқа об-ҳаволарни ўзгариши таъсиридан сақланиш керак бўлганлигидан пайдо бўлган.\nБуюк француз модельери Коко Шанель айтганларидек, “Мода –капризна и изменчива”. Мода –бу шакл ўзгартириш демакдир. Ҳар бир инсоннинг ўз кийиниш услуби бўлади. Биз инсонлар ўз кийимимизни кундаликда кийиб юришни одат тусига киритганмиз ,лекин ойлар, йиллар, замон ўзгариши билан биргаликда бизнинг ёшимиз ҳам ўзгариб боради. Бунинг билан айтмоқчиманки, замон билан биргаликда мода ҳам ўзгариб бормоқда ва шу билан биргаликда биз инсонларнинг, ёшлар аёллар, эркаклар, қариларнинг ҳам кийиниш услуби ўзгариб боради.\nМода яратиш учун моделлаштиришни билишимиз керак. Моделлаштириш ишини эса модельерлар яратади яъни у янги кийим намуналарини тайёрлайди. Модельер одамнинг қадди –қоматини унинг пропорцияларини, бичим чизиқларини, безак беришни, андаза тайёрлаш, тикиш ишининг технологияларини билиши керак.\nДемак, қизлар бугунги дарсда биз моделлаштиришимизни ўрганамиз.\nҚандай кийим турини моделлаштирамиз.\nШим қачон ва нечанчи асрдан бошлаб аёллар гардеробида пайдо бўлган деб ўйлайсиз?\nЎқувчилар фикрини тинглаш.\nШим сўзининг маъносини тушунтириш. Шим рус тилида “брюк”, қозоқ тилида “шалбар” дейилади. “Брюк” сўзи аслини олганда Голландия шаҳарларидан бири “БРЮГЕ” сўзидан келиб чиққан. XV асрлардаёқ аёллар гардеробида бундай кийим тури пайдо бўлган. Бу пайтда шим кийишган, лекин кийган шимларини узун кўйлак тагига яшириб кийилган.\nХХ асрга келиб шим яъни бундай кийим тури аёллар модасига тўла-тўкис кириб бўлди.\nФранцияда биринчи бўлиб шим кийганлар тарихчиларнинг айтишича Джанна д Арк бўлган. У жангда ўзини қурбон қилган яъни жанговар аёл бўлган.\nҚадимги Европада шимни фақат отлик аскарлар кийишган. Яъни германияликлар кийишган. Уларнинг кийимларини Римда варварлар кийими деб аташган экан ва бундай кийимни кийганларни жазолаган. Аслини олганда шим юбкадан келиб чиққан.\nШим тикиш учун авваламбор шимни турли хил фасонларини чизиб олишимиз керак.\nФасон деганимиз ўзи нима?\nШим учун фасон танлашда сиз нимага эътибор беришингиз керак?\nШим учун фасон танлашда ўзингизга мос эстетик жиҳатдан талабга жавоб бера оладиган, гавдага мос шим фасонларини танлайсиз. Бунинг учун сиз танлаётган шим қаерга кийилиши, шароитга мос бўлиши, фаслларга қараб танланиши керак. Агар сиз ўзингиз фасон танлашга бироз қийналсангиз мода журналларига ва модаларга эътиборингизни қаратингиз ва шулар орасида дидингизга мос фасонни танланг.\nТанланган шим ранги қандай рангдаги елкали кийимларга мос келади? Бунда кийилган костюмлар, нимча, ва кофталар шимнинг рангига мос келиши ёки бош кийимларга, оёқ кийимларга, тақиладиган тақинчоқларга, шарф ва рўмолларга ранглари билан бир-бирига мос келиши керак.\nШимлар фасонига қараб ҳар хил газламадан тикилади. Ёшга қараб, фаслларга қараб турли табиий ва химиявий толалардан тикилган газламалардан тикилади.\nМасалан шундай газламаларга мисол келтиринг.\nГазлама танлашда нимага эътибор берилади?\nШим учун газлама танлаш қайси мавсумда кийилишига, қаерга кийилишига, қандай шароитда кийилишига қараб танланади.\nШимлар кийиш услубига қараб турли хил стилларда бўлади.\nКлассик стилидаги шимлар\nРетро стилидаги шимлар (клеш шим клип)\nДжинси стилидаги шимлар\nФолклор стилидаги шимлар\nЁшларга хос бўлган шимлар\nСпортга хос бўлган шимлар\nШимни констукциялаш деганимиз нима?\nШим учун қандай ўлчовлар олинади?\nБугун дарсда мана шу асосий шим андазасидан сиз ўзингиз мустақил танлаган фасон ва модаларингиз бўйича модел чизиқларини киритасиз. Ана энди шимдан шортик, калта шим ҳосил қилишингиз мумкинми? (“Бриллант қўл” кинофильмидан лавҳа).\nШимни тайёрлашда қандай асбоб ва мосламалардан фойдаланамиз.\nАмалий иш. Ўқувчиларга шим чизмасини таратиш ва мустақил моделлаштириш.\nАсбоб мосламалар: смли лента, чизғич, қоғоз, қалам, қайчи, нина, ип, тикув машинаси, дазмол.\nШим турлари. Моделлаштириб бўлгандан сўнг ҳозирги замондаги шим турлари билан танишиб ўтамиз. Ҳозирги даврда шимнинг турли хил турлари мавжуд. Айниқса қиз болалар киядиган шимларнинг “Плаццио”-шим юбка, “Гольф”, “Банан”, “Капри”, “Бермуд”, “Бриджи” каби турлари бор.\nЧин дилдан ақл билан ишга кириш,\nБу учун сенда бўлсин доим ҳохиш\nИшингга зўр қизиқиш билан кириш\nҲар доим натижаси бўлсин беш.\nБаҳолаш. Янги дарс давомида фаол иштирок этган ўқувчилар ишларини баҳолаш.\nДарс мустаҳкамлаш. Ўтилган мавзу юзасидан ўқувчи фикрини тинглаш. Тарқатма материаллар ёрдамида ўқувчилар билимларини аниқлаш.\nУйга вазифа: Шим андазасини тайёрлаш.\n1) Шимни моделлаштириш усуллари билан таништириш танланган фасон асосида моделлаштиририш ўргатиш.\n2) Ўқувчиларни моделлаштириш иши бўйича олган билимларини текшириш, танланган фасон асосида қоғозга чизишни ўргатиш, андаза тайёрлашни ўргатиш.\n3) Ўқувчиларга иш тартибини сақлашга, меҳнатни қадрлашга , меҳнат ва турмуш гигиенаси қоидаларини сақлай билишга ўргатиб, ақлий ва эстетикалик тарбияни ривожлантириш.\nАбдураимова Дилором Шерматовна\nНомер материала: 468066


24 март куни Ўзбекистонда қандай об-ҳаво кузатилади? | Qalampir.uz\n24 март куни Ўзбекистонда қандай об-ҳаво кузатилади?\nБу қизиқ\t23 Март 13:24 4421\nГидрометеорология хизмати маркази эртага, 24 март куни Ўзбекистонда қандай об-ҳаво кузатилишини маълум қилди.\nТошкент шаҳри. Ҳаво ўзгариб туради, бироз ёмғир ёғиши мумкин. Шарқий шамол йўналишини ўзгартириб ғарбдан 5-10 м/с тезликда эсади, 12-17 м/с гача кучайиши мумкин. Ҳарорат кечаси +10...+12 даража, кундузи +15...+17 даража бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси +3...+8 даража, кундузи +13...+18 даража бўлади.\nБухоро ва Навоий вилояти. Ҳаво ўзгариб туради, баъзи жойларда ёмғир ёғади. Шарқий шамол йўналишини ўзгартириб ғарбдан 7-12 м/с тезликда эсади, 15-20 м/с гача кучайиши мумкин. Ҳарорат кечаси +8...+13 даража, кундузи +12...+17 даража бўлади.\nТошкент, Жиззах, Сирдарё, Самарқанд вилоятлари. Ҳаво ўзгариб туради, баъзи жойларда ёмғир ёғади. Шарқий шамол йўналишини ўзгартириб ғарбдан 7-12 м/с тезликда эсади, 15-20 м/с гача кучайиши мумкин. Ҳарорат кечаси +10...+15 даража, кундузи +15..+20 даража бўлади.\nҚашқадарё, Сурхондарё вилоятлари. Ҳаво ўзгариб туради, баъзи жойларда ёмғир ёғади. Шарқий шамол йўналишини ўзгартириб ғарбдан 7-12 м/с тезликда эсади, 15-20 м/с гача кучайиши мумкин. Ҳарорат кечаси +10...+15 даража, кундузи +15...+20 даража бўлади.\nАндижон, Наманган, Фарғона вилоятлари. Ҳаво ўзгариб туради, баъзи жойларда ёмғир ёғади. Шарқий шамол йўналишини ўзгартириб ғарбдан 7-12 м/с тезликда эсади, 15-20 м/с гача кучайиши мумкин. Ҳарорат кечаси +8...+13 даража, кундузи +16...+21 даража бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда ёғингарчилик ёғади. Қор кўчиши хавфи бор. Шарқий шамол йўналишини ўзгартириб ғарбдан 7-12 м/с тезликда эсади, 15-20 м/с гача кучайиши мумкин. Ҳарорат кечаси +3...+8 даража, кундузи +7...+12 даража бўлади.\n30 Март 23:35 105286\n29 Март 20:52 50714\n30 Март 14:59 43307\n31 Март 18:28 39910\n29 Март 06:24 39210


Мухолифатга босим кучаймоқда\n16 апрел 2021, Тошкент вақти: 04:38\nҚирғиз мухолифати лидерларидан бири Аликбек Жекшенқулов босимларга қарамай, Қирғизистонга қайтмоқчи. Аввалроқ унинг ўғли Бекқул журналист Алишер Соипов ўлимига алоқадорликда айбланган эди.\nҚирғизистон Бош прокуратураси мамлакат собиқ Ташқи ишлар вазири, мухолифат лидери Аликбек Жекшенқуловга нисбатан жиноят иши очилганини эълон қилди.\nҚирғизистон Бош прокуратураси тарқатган маълумотга кўра, Аликбек Жекшенқулов Ташқи ишлар вазири лавозимини эгаллаб турганида Хитой ҳукумати грант сифатида берган 73 миллион сўмдан нотўғри фойдаланган.\nШунингдек, прокуратура Аликбек Жекшенқуловни Қирғизистон манфаатларига зид келган шартномаларни имзолаганликда айбламоқда.\nАйни пайтда Аликбек Жекшенқулов қирғиз мухолифати лидерлари билан АҚШ сафарида.\nМухолифатчи Равшан Жээнбековнинг айтишича, Жекшенқуловнинг ҳамроҳлари унга Қирғизистонга қайтмасликни тавсия қилганлар. Бироқ Аликбек Жекшенқулов матбуотга Қирғизистонга қайтишини билдирди.\n- Менинг қўрқадиган ҳеч нимам йўқ. Қонунни бузган эмасман, давлат маблағига кўз олайтирмаганман. Шунинг учун ҳам қўрқмайман. Менга нисбатан очилган жиноят иши ҳукуматнинг сиёсий буюртмасидир, - деди Аликбек Жекшенқулов АҚШда туриб қирғиз матбуотига берган суҳбатида.\nКейинги ойларда Қирғизистон Бош прокуратураси деярли барча мухолифат лидерларига қарши жиноят иши қўзғатди.\nМасалан, “Ота макон” партияси лидерларидан бири Равшан Жээнбеков давлат мулкини бошқариш агентлиги раиси лавозимида ишлаганида давлатга 6 миллион сўм зиён келтирганликда айбланмоқда.\nБундан ташқари, “Яшиллар” партияси раиси Эркин Бўлўкбоев ва “Буюк бирдамлик” партияси раҳбари Эмил Қаптагаевларга қарши айбловлар билдирилмоқда.\nҚирғизистон Инқилобий қўмитаси раиси Азимбек Бекназаров мухолифат лидерларига қарши билдирилган барча айбловларни ҳукуматнинг сиёсий буюртмаси сифатида баҳолайди.\n- Ҳукумат ноқонуний ҳаракатлар қилаётгани учун ҳам мухолифат лидерларини Бишкек шаҳрига қайтишини тўхтатиб қўйдик. Уларни ҳозирча биз яшириб турибмиз, - деди Азимбек Бекназаров.\nҚирғизистон прокуратураси мухолифат вакилларига нисбатан жиноят ишлари очилиши юзасидан оғзаки баёнот беришдан бош тортмоқдалар. Бош прокуратуранинг матбуот учун билдирувларида эса, барча мухолифатчилар бюжетга катта миқдорда зиён келтирган шахслар сифатида қораландилар.\nҚирғизистон парламентидаги ҳукуматга мойил депутат Асанбек Байтиқовнинг айтишича, Бош прокуратуранинг бундай билдирувларида жон бор.\n- “Пашшадан фил ясаш” деган ибора бор. Мухолифат ҳақида ҳам шуни айтиш мумкин. Улар берилган маълумотларни нотўғри, деб атаб, халқ фикрни ҳукуматга қарши қўйишга ҳаракат қилмоқдалар, - деди Асанбек Байтиқов.\nҚирғиз мухолифати лидерларидан бири Равшан Жээнбеков фикрича, расмийлар барча мухолифатчиларга қарши жиноят ишлари очолмайдилар.\n- Ҳукумат ҳаммамизни қамаб, ҳаммамизни отиб ташлашга ожизлик қилади. Норозиликлар кўпайиб бораётгани учун ҳукумат мухолифат лидерларига босим кўрсатиб, уларни чет элларга қувғин қилиб, халқни ўз назорати остида сақламоқчи.\nЛекин эркин Қирғизистонда бундай вазиятни пайдо қилиш мутлақо мумкин бўлмаган нарсадир, - деди Равшан Жээнбеков.


Рўзани эр-хотинлик муомаласи ила бузса каффорати қандай бўлади? - Musulmonlar\nСавол: Ассалому алайкум қори ака, саломатмисиз. Бир саволим бор эди. Интернетда доктор Закир Найкни бир саволга жавобини эшитиб қолдим.\nРўза оғиз одам аёлига яқинлик қилса қул озод қилиш, ёки 60 кун кафорат рўзаси тутиши ёки, 60 та мискинни қорнини тўйдириши керак деди. Менда ёшликда бир неча марта шунақа бўлган эди. Зокир Найкга савол бера олмадим, сиздан сўрасам бўладими?\nЖавоб: Ва алейкум ассалом. Рамазон ойи кундузи эр-хотинлик алоқаси қатъий тақиқланган (Бақара 2/187). Бу нарса хоҳ рўзадор бўлсин хоҳ рўза тутмаган бўлсин, фарқи йўқ. Ҳар иккала ҳолатда ҳам гуноҳкор бўлади. Агар рўза тутган бўла туриб бундай ишга қўл урган бўлса рўзаси бузилади – рўзасини охирига етказмаган бўлади. Энди у инсон Аллоҳга тавба қилиб пушаймон бўлиши ва қайтиб бу ишга Рамазон ойи кундузлари қўл урмаслиги керак. Бу ишнинг кафорати шу.\nСиз айтган 60 кун кафорат рўзаси ва 60 та мискинни едириб-ичириш масаласи зиҳорга алоқадор ҳукмлардир, рўзага ва рўзасини очиб юборишга алоқаси йўқ буни. Чунки, бир кунлик рўзасини қасддан очиб юборган инсон, йил бўйи рўза тутиб берса ҳам ўрнига ўтмайди.\nБу ҳаққида тўлиқ маълумотга эга бўлмоқчи бўлсангиз, сизга қуйидаги ҳаволаларни тавсия қиламиз:\nТафсилотлари Билан Рўза Ибодати\n «Кимки Рамазон рўзасидан бир кунини узрсиз ва бемор бўлмагани ҳолда бузса, энди у умр бўйи рўза тутса ҳам бузган рўзасини ўрнига ўтмайди!» (Бухорий, Совм 29, Абу Довуд, Сиём 38, Термизий, Совм 27.)\nРамазон Рўза кафорати Эр-хотинлик муомаласи


Ошқозон дошқозон эмас. Шифокор маслаҳати - 16 Июня 2013 - SHERLAR.BIZ - ENG YANGI SHERLAR 2018 2019\nГлавная » 2013 » Iyun » 16 » Ошқозон дошқозон эмас. Шифокор маслаҳати\n— Ошқозон яраларининг келиб чиқишига наслий мойиллик, нотўғри овқатланиш, стресс, мавсумнинг таъсири, чекиш, ичиш кабилар сабаб бўлиши мумкин. Шунингдек, шифокор тавсия этмаган дори воситаларини қабул қилиш ёки тавсия этилган дориларни пала-партиш ичиш ҳам ошқозон ярасининг келиб чиқишига сабаб бўлади.\nОШҚОЗОН ЯРАСИНИНГ ТАШҚИ БЕЛГИЛАРИ\n— Ошқозонда касаллик ёки яра борлигини қандай аниқлаш мумкин, унинг ташқи белгилари борми?\n— Агар ошқозонда гастрит ёки яра бўлса қориннинг юқори қисмида оғриқ бўлади. Бу оғриқ айниқса, қорин очганда, кечки вақтларда кучаяди. Овқатлангандан сўнг оғриқ камайиши мумкин, баъзи беморлар узоқ вақт давомида оғриқ қолдирувчи дориларни қабул қилганликлари боис, оғриқ бўлмаслиги ҳам мумкин, аммо бу ҳолат ҳаёт учун хавфли саналади. Чунки оғриқ сезилмаса-да, ошқозондаги яра ёрилиб, қон кета бошлайди. Ошқозон-ичак яра касалликларининг олдини олиш учун тўғри, ўз вақтида овқатланиш, ҳаддан ташқари ёғли, аччиқ таомларни истеъмол қилмаслик, қаҳва, газли ичимликлар, шоколад кабиларни меъёрида истеъмол қилиш керак.\n10 ЙИЛДАН БУЁН "МЕЗИМ ФОРТЕ” ИЧАМАН\n— Оиламиз аъзоларидан бири "Мезим форте” дори воситасини 10 йил давомида доимий равишда кунига 1 та, баъзида 2 та ҳабдоридан ичиб туради. Айтинг-чи, у дори ичишда давом этаверса, организмга ҳеч қандай зарари йўқми, илтимос шу ҳақида маълумот берсангиз.\n— Ҳар бир дори воситаси маълум касаллик ва уни келтириб чиқарадиган асоратларни даволаш учун қўлланилади. Шифокор кўрсатмасисиз, узоқ муддат давомида дори воситасини қабул қилиш нотўғри. Мунтазам ичилган препарат организмда кумуляция ҳолатини, яъни оз-оздан йиғилиб жигар, буйрак каби ҳаёт учун зарур бўлган органларга зиён етказиши мумкин. Шу сабабли, сизга шифокор кўригидан ўтишни ва у тавсия қилган дори воситаларинигина қабул қилишингизни маслаҳат берган бўлардим.\nБОЛАГА ЎСИМЛИК ЁҒИ ФОЙДАЛИРОҚ\n— Фарзандим 4 ёшда. Болалигида ошқозони бузилиб шифохонада даволанганмиз. Шундан буён ёғли таомлар, торт кремларини истеъмол қилса ошқозони оғрийди. Иккинчи фарзандим эса ушбу таомларни қийинчиликсиз еяверади. Бунинг сабаби нимада бўлиши мумкин?\n— Болаларда ошқозон бузилиш ҳолати диарея дейилади. Диарея вақтида болага қўшимча тузли эритмалар ичириш тавсия этилади. Агар бола кўкрак сути билан озиқланса яна ҳам яхши. Аммо шунда ҳам тез-тез суюқлик бериб туриш лозим бўлади. Болага ёғли таомларни меъёридан ортиқ бериш мумкин эмас. Ёғлар ошқозонда ўт-сафро ёрдамида парчаланади, болаларда эса у тўлиқ 5 ёшдан кейин ажрала бошлайди. Аслида болаларга ҳайвон ёғларидан эмас, ўсимлик ёғидан тайёрланган таомларни бериш фойдали саналади. Ўсимлик ёғи ошқозонда тез парчаланади, шу билан бирга мия фаолиятини яхшилаб, мия ҳужайраларини озиқлантиради.\nҲОМИЛАДОРЛИКДА ОШҚОЗОН ОҒРИСА...\n— Ҳомиладорликнинг 6 ойидаман. Очиғини айтсам, ошқозоним жуда кўп оғрийди, бузилади. Бунинг туғилажак фарзандимга таъсири йўқми?\n— Ҳомиладорлик даврида ошқозон фаолиятининг бузилиши жуда кўп учрайдиган ҳолат саналади. Бунинг сабаби она организмидаги гармонал ўзгариш, меъда суюқлигининг кўп ишлаб чиқарилиши, токсикоз (бунинг натижасида аёл қайт қилиши, маълум озиқ-овқат маҳсулотлари, меваларни ҳаддан зиёд кўп истеъмол қилиши, нордон, шўр, аччиқ ейиш) оқибатида учрайди. Бу физиологик нормал бўлиб, бола организмига салбий таъсири йўқ. Чунки туғруқдан сўнг бу ҳолат ўтиб кетади.\nКатегория: Foydali maslahatlar | Просмотров: 790 | | Рейтинг: 5.0/1\nUz_BooM 16.06.2013 11:26


ОЧЛдаги иштирок, чемпионни мағлуб этган гол, 16 ёшдан бери ўзгармаётган соч турмаги - "Бунёдкор-W" клуби ҳужумчиси Азиза Норбоева билан суҳбат\n20 декабрь, 2021, 15:40\nТеглар:Аёллар футболи | Бунёдкор-W | Сўғдиёна | Людмила Карачик\nФутболимиз юлдузларидан бири билан интервью.\nSPORTS.uz интервью рукнидан ўрин олган суҳбатларни давом эттиради. Бизнинг бу галги суҳбатдошимиз "Бунёдкор" аёллар жамоаси ҳужумчиси Азиза Норбоева.\nФутболчимиз Осиё Чемпионлар лигаси, ички биринчиликдаги рақобат, Ўзбекистоннинг айни дамдаги энг кучли 3 футболчиси ва бошқа мавзуларда фикр билдирди.\n- Ассалому алайкум, Азиза. Аввало, суҳбатга рози бўлганингиздан хурсандман. Мавсум якуни ва клубингизнинг ажойиб натижаси билан табриклайман! Бу йил "Бунёдкор" қизлари нафақат Олий лига, балки Осиёда ҳам турнирда қатнашди. Таассуротларингиз билан бўлишсангиз.\nТаассуротлар аъло даражада. Авваламбор, бизнинг жамоа бу турнирда илк бор иштирок этганидан жуда ҳам хурсандман. Бундай мусобақалар аёллар жамоалари ўртасида кўпроқ ўтказилса яхшироқ бўлар эди. Кўзланган натижаларга эриша олмаган бўлсак-да, камчиликларимиз ва устун тарафларимизни ўрганиб, ўйинлардан керакли хулоса чиқардик.\n- "Бунёдкор"га иккита турнирда қатнашиш қийинчиликлар олиб келган бўлса керак?\nҲамма турнирларни ўзига яраша қийинчилиги бор, албатта. Ўзбекистон чемпионатидаги жамоаларни ўйин услуби ва қандай ўйинчилар борлигини ҳамма жуда яхши билади. Осиё яшил майдонларида эса, булар бизга қоронғу бўлди. Ўз навбатида, бу катта таъсир кўрсатди, деб айта олмайман. Лекин бу бизга катта дарс ва кейинги мақсадлар сари интилиш йўлимиздаги камчиликларни тўғирлашга ёрдам беради.\n- Тушунарли. Мусобақада Людмила Карачик жароҳат олиб, сўнгги ўйинда майдонга туша олмади. Жамоада унинг ўрни қанчалик сезилди?\nҲамма жамоанинг лидери бўлганидек, Карачик бизнинг етакчимиз. Унинг ўрни жуда кўп жабҳада билинди.\n- Фаолиятингиз давомида жамоангизни тез-тез алмаштириб тургансиз. Бу фақат ўсишга эришиш учунми ёки яна бошқа сабаблари ҳам борми?\nШу пайтгача ўйнаган жамоаларимда нималарнидир ўргандим, маслаҳат олдим, ҳаёт дарсларини ҳам кўриб келдим. Қаердадир ўзимдаги билимлар билан бўлишдим, яхши сабаблар бўлса борки, ёмонлари йўқ. Ўсиш, албатта, биринчи ўринда.\n- Сўнгги баҳсда "Бунёдкор" сизнинг голингиз сабабли "Сўғдиёна"ни мағлуб этди. Сиз ўйиннинг асосий қаҳрамони бўлдингиз. Ғалабадан кейин қандай ҳис туйғулар ўтди?\n-Жиззахлик бўлганим учунми, она шаҳрим майдони ва маҳаллий мухлислар менга янада руҳият бағишлагандек бўлди. Ўйинда шунинг учун ҳам гол уриш хоҳишим кучайиб, жамоамга нафим тегди. Ғалабадан кейинги ҳис-туйғуларни таърифлаб бера олмайман.\n- Голингизни ноодатий услубда нишонладингиз. Бу ҳаракатлар нимани англатади?\nБу услубни кўпчилик "Кунг-фу панда" мультфильмидаги қахрамон панданинг услуби, деб ўйлади. Йўқ, аслида ундай эмас! Мен шунчаки Жеки Чан ва Брюс Лига ўхшамоқчи эдим ва у ерда шеригим ҳам бўлиш керак эди. Хурсандчиликдан шеригимсиз кўрсатиб юборганман. Афсуски, ўхшамаган кадр.\n- Бу сизнинг услубингиз бўлибди-да?!\nШунақа деса ҳам бўлади.\n- Голни нишонладингиз ва уни Людмила Карачикка бағишладингиз. Тўғрими?\nҲа. Карачик менга опадек бўлиб қолган. Унинг кайфиятини кўтаришга ҳаракат қилдим. Чунки у жамоага ёрдам бера олмаётганидан жуда ҳам хафа эди.\n- Бу йил чемпионлик "Сўғдиёна"га насиб этди. "Бунёдкор" ҳам мавсум бошида фаворит сифатида кўрилган эди. Нима деб ўйлайсиз, "қалдирғочлар"нинг чемпионлигига нималар тўсқинлик қилди?\nЭнг керакли очколарни кераксиз пайтларда йўқотдик. Бошқа ҳеч нима дея олмайман.\n- Бугун кўплаб жамоаларда тажриба орттирган Азиза ўз жамоасида қандай роль ўйнайди? Ўз ўйинингизни қандай баҳолайсиз?\nМенимча, 10/9. Ўзига ишонган одам кўзлаган мақсадидан ҳам юқорироқ чўққиларга эришади!\n- Келажакдаги режаларингиз ҳақида гапирсангиз. Сизни яна неча йил футболда кўришимиз мумкин?\nОрзулар жуда кўп, мақсадлар аниқ. Фақат ўз устимда ишлашни тўхтатмасдан, олға интилиш йўлидаман. Футбол фаолиятимни қачон якунлаш ҳақида ҳали умуман ўйлаб кўрмаган эканман, тўғриси. Лекин қаергача кучимиз етса, ўша вақтгача тайёрман.\n- Футболда сиз нафақат чиройли ўйинингиз, балки стилингиз билан ҳам ажралиб турасиз. Шу ҳақида гапирсангиз?\nЁшлигимда ўғил болалар билан футбол ўйнаб юрганимда, уларга ҳавас қилиб, соч калта бўлса, тез югурса керак, кўп гол урса керак, деб ўйлаганман ва 16 ёшимда сочимни калталатганман. Ҳозиргача, шу услубимни ўзгартирмадим.\n- Ҳозир клубда молиявий вазият қандай? Қанча маош оласиз ва сиз футбол мавсумида қаерда яшайсиз?\nКлубдаги молиявий вазиятни жуда зўр ҳам, жуда ёмон ҳам, дея олмайман. Исталган жамоада қачондир бўлганидек, бизнинг клубда ҳам ҳозирда молиявий қийинчиликлар бўлиб турибди. Ўйлайманки, бу ҳолат қачондир бартараф этилади. Ойлигим сир бўлиб қолсин. Футбол мавсуми давомида эса, ижарада тураман.\n- Ижара пулини ўзингиз тўлайсизни ёки клуб томонидан молиялаштириладими?\nКлуб томонидан ажратилган квартира бор. Лекин мен онам билан алоҳида яшайман.\n- Бугунги кунда қизларимиз легионер сифатида Туркияда тўп тепмоқда. Сизга ҳам таклифлар бўляптими\nҲозирча, таклифлар йўқ. Чунки "Бунёдкор" билан 2022 йилгача шартномам бор.\n- Олий Лигамизда чемпионликка курашадиган клублар мавсум бошидаёқ деярли аниқ бўлиб улгуради. Сиз ички биринчилик ўсиши учун энг керакли жиҳатларини айтиб ўта оласизми?\nМенимча, муаммоларни бертараф этиш учун фикр билдиришга ҳали ёшлик қиламан!\n- Сўнгги саволим, футбол мавсуми тугади. Яқинда тақдирлаш маросими бўлиб ўтади. Сизнингча, энг яхши аёл футболчилар учлигини кимлар ташкил қилади?\nЛюдмила Карачик, Диёра Хабибуллаева, Дилдора Нозимова. Фусеина Мумини ҳисобга олмасак, бу йилги тўпурарлар яхши, чиройли ва шу тақдирлашга лойиқ ўйин кўрсатишган футболчилар, деб ўйлайман\n- Раҳмат, Азиза. Ўйлаймизки, юқоридаги учликдан сиз ҳам жой оласиз. Ўзингиз ва жамоангизга омад тилайман!\nРахмат, соғ бўлинг.\nОЧЛга тайёргарлик, легионерлар масаласи ва Ўзбекистоннинг энг яхши футболчилари тўғрисида "Сўғдиёна-W" клуби мураббийи Гулшан Шодиева билан интервью.\nЎзбекистон кубоги финалини бошқариб борадиган ҳакамлар маълум